
Acatistul Sfântului ierarh Nicolae cu canon 
(6 decembrie, 9 mai şi pe 29 iulie) 


Sfântul ierarh Nicolae, arhiepiscopul din Mira Lichiei (6 decembrie, 9 mai şi pe 29 
iulie): 

&&& 
După începutul obişnuit: 


Cu ce cununi de laudă vom încununa pe arhiereul? Pe cel ce a fost cu trupul în 
Mira şi duhovniceşte la toţi a ajuns, la cei ce curat îl iubesc pe dânsul, pe mân- 
gâietorul tuturor celor necăjiţi şi tuturor celor din primejdii scăpare, turnul creşti- 
nătăţii, creştinilor apărător, prin care mândria vrăjmaşilor Hristos a surpat-o, Cel ce 
are mare milă. 


Cu ce cununi de laudă vom încununa pe arhiereul? Pe luptătorul împotriva păgâ- 
nătății şi ajutorul creştinătăţii, pe folositorul Bisericii şi marele sprijinitor, învă- 
țătorul şi apărătorul cel cald, care pe toţi cei rău slăvitori i-a ruşinat, pierzătorul lui 
Arie, prin care a lui mândrie, Hristos a surpat-o, Cel ce are mare milă. 


Cu ce cântări prooroceşti vom lăuda pe arhiereul, care cele ce sunt departe mai 
înainte le vede, şi cele ce nu sunt de faţă, ca şi cum ar fi de faţă mai înainte le spu- 
ne? Cel ce toată lumea înconjoară şi pe toţi celor ce li se face strâmbătate îi izbă- 
veşte; cel ce în visuri s-a arătat împăratului celui de Dumnezeu înțelepțit, şi pe cei 
mai înainte legaţi, de junghierea cea nedreaptă 1-a izbăvit, care din destul dăruieşte 
mare milă. 


Slavă Tatălui şi Fiului şi Sfântului Duh! 


Pe cel ce este podoaba arhiereilor şi lauda părinților, izvor de minuni şi credincio- 
şilor folositor mare, adunându-ne, o iubitorilor de praznic, cu laude de cântări să-l 
lăudăm, zicând: Bucură-te, păzitorul celor din Mira şi mai-nainte şezătorule cinstit 
şi stăpânul cel neclintit. Bucură-te, luminătorule prea luminat, care luminezi mar- 
ginile lumii cu minunile. Bucură-te, a celor necăjiţi dumnezeiască bucurie şi folo- 
sitorul cel prea cald al celor ce li se face strâmbătate. Şi acum, prea fericite Nico- 
lae, nu înceta a te ruga lui Hristos Dumnezeu pentru cei ce cu credinţă şi cu drago- 
ste cinstesc pururea pomenirea ta cea de bucurie şi întru tot prăznuită. 

Şi acum şi pururea şi în vecii vecilor. Amin! 


Cine nu te va ferici pe tine, Preasfântă Fecioară? Sau cine nu va lăuda prea curată 
naşterea Ta? Că cel ce a strălucit fără de ani din Tatăl, Fiul Unul- Născut, Acelaşi 
din tine, prea curată, a ieşit negrăit întrupându-Se, din fire Dumnezeu fiind şi cu fi- 
rea om făcându-Se, pentru noi. Nu în două feţe fiind despărțit, ci în două firi ne- 
amestecat fiind cunoscut; pe Acela roagă-L, curată, cu totul fericită, să miluiască 
sufletele noastre. 


Stihirile: 


Bucură-te, cap sfinţit, locaş curat al faptelor bune, dumnezeiescul îndreptător al 
prea îndumnezeitei sfinţenii, marele păstor, prea luminate luminătorule, care porți 
nume de biruinţă, cel ce te pleci către cei ce se roagă cu umilinţă uitându-te la ru- 
găciunile celor neputincioşi, izbăvitorule prea gata, păzitorule de mântuire al tutu- 
ror, celor ce săvârşesc cu credinţă prea slăvită pomenirea ta, pe Hristos roagă-l, 
prea fericite, să trimită nouă mare milă. 


Stih: Scumpă este înaintea Domnului, moartea cuvioşilor Lui. 


Bucură-te, sfințită minte! Al Treimii cinstit vas, stâlpul Bisericii, întărirea credin- 
cioşilor, ajutătorul celor slabi, steaua, care cu strălucirile rugăciunilor bine primite, 
risipeşti întunericul ispitelor şi al necazurilor totdeauna, ierarhe Nicolae, limanul 
cel prea lin, la care scăpând, cei cuprinşi de valurile vieţii se mântuiesc. Pe Dumne- 
zeu roagă-l, să dăruiască sufletelor noastre mare milă. 


Stih: Preoţi Tăi, Doamne, se vor îmbrăca întru dreptate şi cuvioşii Tăi se vor bu- 
cura. 


Bucură-te, cela ce te-ai umplut de râvnă dumnezeiască şi de răspunsul cel rău ai 
izbăvit pe cei ce erau să moară cu nedreptate, cu starea ta de faţă cea înfricoşată şi 
cu venirile prin visuri. Izvorule, care ai izvorât în Mira, Nicolae, miruri de prisosit, 
care şi sufletele adapă şi împuţiciunile patimilor izgonesc; sabie care tai neghinile 
înşelăciunii; lopată, care vânturi învăţăturile lui Arie cele ca pleava, pe Hristos roa- 
gă-l, să trimită sufletelor noastre mare milă. 


Slavă Tatălui şi Fiului şi Sfântului Duh! 

Omule al lui Dumnezeu şi credincioasă slugă, sluga Domnului, bărbatul doririlor, 
vasul alegerii, stâlpul şi întărirea Bisericii, al Împărăției moştenitorule, nu tăcea a 
striga pentru noi către Domnul. 


Şi acum şi pururea şi în vecii vecilor. a Născătoarei de Dumnezeu. 


Născătoare de Dumnezeu, tu eşti viţa cea adevărată care ai odrăslit rodul vieţii, ţie 
ne rugăm: Roagă-te, Stăpână, cu Sfinţii apostoli şi cu ierarhul Nicolae, să se mân- 
tuiască sufletele noastre. 


Doamne, miluieşte ! (de 12 ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Veniţi să ne închinăm Împăratului nostru Dumnezeu. 

Veniţi să ne închinăm, şi Să cădem la Hristos Împăratul nostru Dumnezeu. 
Veniţi să ne închinăm, şi să cădem la însuşi Hristos Împăratul şi Dumnezeul 
nostru. 


Apoi: Psalmul 142 

1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2, Să nu intri la judecată cu robul Tău, că nimeni din cei vii nu-i drept înaintea 
Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu-m-a 
să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de la 
mine, ca să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea pe 
care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun să 
mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc su- 
fletul meu, că eu sunt robul Tău. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Aliluia, aliluia, aliluia, slavă 'Ție, Dumnezeule! (de 3 ori) 


Și îndată se cântă, pe glasul al 3-lea: Dumnezeu este Domnul şi S-a arătat nouă. 
Bine este cuvântat Cel ce vine întru numele Domnului. (de 3 ori), apoi: 


Troparul: Îndreptător credinţei şi chip blândeţelor, învăţător înfrânării te-a arătat 
pe tine turmei tale adevărul lucrurilor. Pentru aceasta ai câştigat cu smerenia cele 
înalte, cu sărăcia cele bogate. Părinte ierarhe Nicolae, roagă pe Hristos Dumnezeu, 
să mântuiască sufletele noastre. (de 2 ori) 


Slavă Tatălui şi Fiului şi Sfântului Duh. Şi acum şi pururea şi în vecii ve-cilor, a 
Născătoarei de Dumnezeu 


Taina cea din veac ascunsă şi de îngeri neştiută, prin tine, Născătoare de Dumne- 
zeu, celor de pe pământ s-a arătat, Dumnezeu întru împreunare neamestecată în- 
trupându-Se, şi crucea de bună voie pentru noi luând; prin care înviind pe cel dintâi 
zidit, a mântuit din moarte sufletele noastre. 


Apoi: Doamne, miluieşte ! (de 3 ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

16. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Canonul Sfântului ierarh Nicolae 
Cântarea 1-a 


Păstorul cel bun al turmei lui Hristos, bucură-te, Nicolae, că ai fost Mirelor cinstit 
părinte şi apărător, şi mie-mi dă ca să-ţi aduc ţie: Bucură-te. 


Stih: Sfinte ierarhe Nicolae, roagă-te lui Dumnezeu pentru noi. 


Dimpreună alergaţi, neamuri pământeşti; bucură-te, aduceţi ierarhului, că bucurie 
neîmpuţinată aduce la toată lumea. 


Slavă Tatălui şi Fiului şi Sfântului Duh. 


Celui ce a izbăvit trei voievozi de moartea cea nedreaptă, strigăm ţie: Bucură-te, 
Nicolae, folositorul celor ce aleargă sub acoperământul tău. 


Şi acum şi pururea şi în vecii vecilor, a Născătoarei de Dumnezeu. 

Născătoare de Dumnezeu, Fecioară, bucură-te ceea ce ai primit bucurie de la înger 
şi mântuieşti pe cei ce te slăvesc pe tine. 


Cântarea a 3-a 

Nimenea din cei ce aleargă sub acoperământul nădejdii tale, părinte, nu iese de la 
tine în deşert; ci, bucură-te, aduce ţie, luând ajutor, Nicolae, pe care şi mie îl dăru- 
ieşte, întru tot fericite. 

Stih: Sfinte ierarhe Nicolae, roagă-te lui Dumnezeu pentru noi. 

Ingerii se minunează, prea cuvioase, de folosinţa ta cea caldă, iar oamenii se bucu- 
ră, primind cu rugăciunile tale mântuire de toate năvălirile drăceşti. Pentru aceasta, 
bucură-te, aducem ţie, Nicolae, prea lăudate. 

Slavă Tatălui şi Fiului şi Sfântului Duh. 

Platoşă şi armă nebiruită asupra diavolului tu eşti, iar creştinilor întărire. Podoabă 
ierarhilor, Nicolae prea minunate, bucură-te; mare făcător de minuni, celor învifo- 
raţi liman de linişte. 

Şi acum şi pururea şi în vecii vecilor, a Născătoarei de Dumnezeu. 

Zămislind, Născătoare de Dumnezeu, pe Ziditorul tău, ai născut pe Făcătorul tutu- 
ror şi Domnul, pe care roagă-l să ne izbăvească pe noi de asupreli, căci câte le vo- 
ieşti, toate le poţi, ca o bună şi Născătoare a celui bun. 

Cântarea a 4-a 

Cu apostolii împreună şezătorule pe scaun, bucură-te Nicolae, că pe eresul lui Arie 
l-ai ruşinat şi mândria lui veliar ai surpat-o. Cu rugăciunile tale nu înceta a te ruga 
pentru robii tăi. 

Stih: Sfinte ierarhe Nicolae, roagă-te lui Dumnezeu pentru noi. 

Pe tânărul acela din mâinile lui Amira al saracinilor l-ai izbăvit şi părinților lui în- 
tru bucurie l-ai dăruit; pentru aceea, dimpreună cu dânşii şi noi, bucură-te, aducem, 


Nicolae, prea cuvioase. 


Slavă Tatălui şi Fiului şi Sfântului Duh. 

Pe cei trei voievozi de moartea cea nedreaptă, făcătorule de minuni, i-ai mântuit. 
Arătatu-te-ai în vis împăratului celui credincios şi l-ai îngrozit pe el; iar de la aceia 
ai luat: Bucură-te, Nicolae, întăreşte-mă şi pe mine cu rugăciunile tale. 


Şi acum şi pururea şi în vecii vecilor, a Născătoarei de Dumnezeu. 


Prea binecuvântată Născătoare de Dumnezeu, bucură-te! Că tu eşti scaun Impăra- 
tului tuturor, mai presus de Heruvimi şi nu zăbovi a ruga pe Fiul tău şi Dumnezeul 
nostru, pentru cei ce te cinstesc pe tine pururea, cu fericitul Nicolae. 


Cântarea a 5-a 


Apostole numite, cel ce asemenea cu îngerii stai neîncetat lângă scaunul Stăpânu- 
lui, pe Arie cel nebun l-ai ruşinat. Pentru aceea strigăm ţie: Nicolae, bucură-te po- 
doaba ierarhilor şi stâlpul Bisericii. 


Stih: Sfinte ierarhe Nicolae, roagă-te lui Dumnezeu pentru noi. 


Dă-mi mie mână de ajutor, Nicolae, rugându-te către Domnul, pentru că viforul pă- 
catelor mă îneacă; şi mă du către limanul cel lin al pocăinţei, cu rugăciunile tale, 
părinte. 


Slavă Tatălui şi Fiului şi Sfântului Duh. 


Deşi am făcut multe fărădelegi, Nicolae minunate, dar nu mă depărtez de la nădej- 
dea acoperământului tău; ca totdeauna, bucură-te, să strig ţie; tu mă izbăveşti de tot 
necazul şi nevoia, căci câte le voieşti, pe toate le şi poți. 


Şi acum şi pururea şi în vecii vecilor, a Născătoarei de Dumnezeu. 


Nor, ceea ce eşti mai presus de ceruri, bucură-te, Născătoare de Dumnezeu, care ai 
picat nouă picătura, ceea ce eşti una întru tot binecuvântată. Cere de la Dumnezeu, 
poporului nostru, biruinţă asupra vrăjmaşilor, cu ierarhul Nicolae, pe Acela rugân- 
du-L. 


Cântarea a 6-a 
Soţ lui Hristos şi al doilea Petru te-ai arătat, părinte. Bucură-te, că tu eşti stâlpul 


Bisericii şi minunat organ, prin Duhul Sfânt, făcând minuni şi răsunând. Pentru 
aceea, Sfinte Nicolae, bucură-te, aducem ţie totdeauna. 

Stih: Sfinte ierarhe Nicolae, roagă-te lui Dumnezeu pentru noi. 


Auzind prea bunul creştin, împăratul Constantin, prin vis, a ta îngrozire cu Avlavie 
eparhul, pentru bărbaţii aceia ce aveau să se piardă cu nedreptate, degrabă a porun- 
cit ca să-i sloboadă pe dânşii, iar ție a strigat: Bucură-te, Nicolae. 


Slavă Tatălui şi Fiului şi Sfântului Duh. 


Corabiei care era să se înece în mare, tu, părinte, te-ai făcut ocârmuitor; dă-mi şi 
mie ancora bunei înţelegeri în minte şi în inimă, celui ce rău mă învăluiesc cu gân- 
duri drăceşti, ca totdeauna să-ţi aduc: Bucură-te, prea lăudate Nicolae. 


Şi acum şi pururea şi în vecii vecilor, a Născătoarei de Dumnezeu. 


Bucură-te, prea lăudată Fecioară; bucură-te, întărirea luminii; bucură-te, că ai năs- 
cut pe Fiul, Dumnezeu a toate. Pe acela roagă-L, Născătoare de Dumnezeu, prea 
fără prihană, să se mântuiască sufletele noastre. 


Tropar: Îndreptător credinţei şi chip blândeților, învăţător înfrânării te-a arătat pe 
tine turmei tale adevărul lucrurilor. Pentru aceasta ai câştigat cu smerenia cele înal- 
te, cu sărăcia cele bogate. Părinte ierarhe Nicolae, roagă pe Hristos Dumnezeu să 
mântuiască sufletele noastre. 


[De aici se spune Acatistul Sfântului ierarh Nicolae cu toate condacele şi icoa- 
sele] 


Condac 1 

Cel ce verşi mir de mult preţ la toată lumea şi mie celui nevrednic şi mai mult 
decât toţi păcătos, dăruieşte-mi ca să-ţi aduc ţie cântare, părinte Nicolae. Tu, ca cel 
ce ai îndrăznire către Dumnezeu, slobozeşte-mă din toate necazurile ca să cânt ţie: 
Bucură-te, Sfinte ierarhe Nicolae, mare făcător de minuni! 


Icos 1 

Arătatu-te-ai în vis împăratului celui cinstitor de Dumnezeu şi pentru moartea 
voievozilor acelora I-ai îngrozit pe el şi degrab ascultând de porunca ta, Nicolae, a 
poruncit ca să-i libereze pe dânşii. Pentru aceea ei au fost cuprinşi de bucurie şi de 
frică, iar eu cu dânşii grăiesc ţie, Sfinte Nicolae: 

Bucură-te, capul cel sfințit; 

Bucură-te, cel ce ai sfărâmat capul cel diavolesc cu rugăciunile tale; 

Bucură-te, slujitorule al Împăratului tuturor; 

Bucură-te, ajutătorul celor credincioşi; 

Bucură-te, întărirea Ortodoxiei; 

Bucură-te, pierzătorul celor fără de lege; 

Bucură-te, cel ce eşti insuflat cu suflarea Duhului Sfânt; 
Bucură-te, cel ce ai pierdut viforul mulţimii zeilor; 
Bucură-te, cel ce eşti dimpreună vorbitor cu îngerii; 
Bucură-te, izgonitorul demonilor; 

Bucură-te, graiule al dumnezeieştilor cuvinte; 

Bucură-te, cel ce ai astupat gurile ereticilor; 

Bucură-te, Sfinte ierarhe Nicolae, mare făcător de minuni! 


Condac 2 

Pe pământ, al doilea Înaintemergător te-ai arătat, Nicolae, spre mustrarea fără- 
delegilor; ci acela a mustrat pe Irod, săvârşitorul fărădelegii, iar tu ai ruşinat pe 
Arie cel orbit cu eresul şi toată lumea ai voit să o curăţeşti de învăţăturile lui cele 
nedrepte, şi turma ta a o lumina, ca un părinte şi învăţător. Pentru aceea cântăm lui 
Dumnezeu:Aliluia! 


Icos 2 

Vrând dimineaţa, Avlavie, după porunca împăratului, să scoată pe cei legaţi din 
temniţă la tăiere, tu, cu minunile tale, mai înainte ai apucat prin vis şi îngro-zindu-l 
pe el, ai zis: nimic să nu faci bărbaţilor acestora, că nevinovaţi sunt spre tăiere; 
pentru aceea şi noi cu dânşii grăim ție, Nicolae mărite: 

Bucură-te, mare făcătorule de minuni; 

Bucură-te, grabnic ajutătorule; 

Bucură-te, cald folositorule; 

Bucură-te, cercetătorul celor necăjiţi; 

Bucură-te, limanul cel lin al celor înviforaţi; 

Bucură-te, mângâierea celor ce plâng; 

Bucură-te, hrănitorul celor flămânzi; 

Bucură-te, povăţuitorul celor orbi; 

Bucură-te, bogăţia săracilor; 

Bucură-te, toiagul cel tare al bătrâneților; 

Bucură-te, cununa Bisericii; 

Bucură-te, părintele săracilor şi bun dăruitorule; 

Bucură-te, Sfinte ierarhe Nicolae, mare făcător de minuni! 


Condac 3 

Am auzit, Nicolae, de minunile tale şi m-am spăimântat, că de bucurie şi de frică 
fiind cuprins, ce am a răspunde, nu mă pricep. Ci tu, cu rugăciunile tale cele treze, 
luminează-mi mintea ca să cânt lui Dumnezeu dimpreună cu tine: Aliluia! 


Icos 3 

Arhanghelii cu îngeri se minunează, părinte, de credinţa ta cea tare către 
Dumnezeu; apostolii cu proorocii se laudă cu tine; oamenii cei drepteredincioşi 
spre tine au nădejde. Pentru aceasta şi eu, deşi sunt nevrednic, grăiesc ție, Sfinte 
Nicolae: 

Bucură-te, cel ce împreună locuitor eşti cu îngerii; 

Bucură-te, cel ce aduci întristare diavolilor; 

Bucură-te, cel ce eşti slujitor asemenea lui Grigorie Teologul în preoţie; 

Bucură-te, cu loan Gură de Aur dimpreună vorbitorule; 

Bucură-te, prietenul marelui Vasile; 

Bucură-te, că dimpreună cu dânşii tai eresurile; 

Bucură-te, cel ce porţi o credinţă cu dânşii; 

Bucură-te, că faci minuni spre împăcare; 

Bucură-te, că tu cureţi lumea de mulţimea zeilor; 

Bucură-te, cel ce ai vorbit mai dinainte despre cinstirea Născătoarei de Dumne-zeu 
în Biserică; 

Bucură-te, că ruşinând pe Arie înşelătorul la sobor l-ai învins; 

Bucură-te, că pe fecioarele acelea le-ai oprit de la împreunarea cea desfrânată cu 
ajutorul tău; 

Bucură-te, Sfinte ierarhe Nicolae, mare făcător de minuni! 


Condac 4 

O, mare făcătorule de minuni Nicolae, deşi pe fecioarele acelea vrea tatăl lor să le 
dea, pentru sărăcie, la desfrânare, tu, părinte, mai înainte apucând, aur din destul 
tatălui lor ai dat. Pentru aceea, nepricepând ei de unde se făcea aceasta, 
minunându-se, au cântat lui Dumnezeu cântarea: Aliluia! 


Icos 4 

Ca să arăţi a ta mare milostivire către cei săraci, prea fericite, bătrânului noaptea 
întru ascuns trei legături de galbeni de aur ai dat, izbăvindu-l pe el şi pe fetele lui 
de la căderea în păcat. Pentru aceea auzi de la toţi: 

Bucură-te, vistieria milei lui Dumnezeu; 

Bucură-te, primirea mai înainte a cunoștinței Lui; 

Bucură-te, dătătorule al bunătăţilor lui Dumnezeu; 

Bucură-te, hrana şi bucuria celor ce aleargă către tine; 

Bucură-te, pâine de hrană neîmpuţinată celor lipsiţi; 

Bucură-te, bogăţie de Dumnezeu dăruită celor ce viețuiesc în lipsă pe pământ; 
Bucură-te, ridicarea grabnică a săracilor; 

Bucură-te, limpede cugetare a celor necăjiţi; 

Bucură-te, că eşti blând ascultător celor neputincioşi; 

Bucură-te, dulceaţă a toată lumea; 

Bucură-te, mirele celor trei fete; 

Bucură-te, izbăvitorul necazurilor mele cu rugăciunile tale; 

Bucură-te, Sfinte ierarhe Nicolae, mare făcător de minuni! 


Condac 5 

Către biserica ta mergând oarecând Vasile, sârguindu-se să-ţi aducă dar, a fost răpit 
de agareni şi l-au dat pe el ostaşii lui Amira stăpânului lor spre slujbă; iar părinții 
lui, deşi erau întristaţi, însă n-au încetat a îndrepta către tine rugăciuni şi, trecând 
ziua praznicului tău, de către seară, l-ai pus pe el înaintea lor şi, văzând ei această 
minune, cu tine cântare de bucurie lui Dumnezeu cântau: Aliluia! 


Icos 5 

Mergând fiul lui Agricola să dea un pahar lui Amira a stat înaintea lui cu frică; iar 
tu, părinte, rugat fiind de părinţii lui l-ai izbăvit pe el din mâinile lui în acel ceas; 
pentru aceea cu dânşii grăim ţie, Nicolae, ca unui bun păstor: 

Bucură-te, ierarhul Domnului; 

Bucură-te, luminată propovăduire a creştinătăţii, 

Bucură-te, cel ce porţi nume de biruinţă; 

Bucură-te, stârpirea patimilor celor neroditoare; 

Bucură-te, aducerea de roadă a pomilor celor duhovniceşti; 

Bucură-te, îndreptătorul drepteredincioşilor; 

Bucură-te, prădarea păgânătăţii,; 

Bucură-te, doctorul cel fără de plată; 

Bucură-te, că în dar ai luat, în dar împarţi tămăduiri; 

Bucură-te, al celor neputincioşi bun păstor; 

Bucură-te, cel ce izgoneşti dintre noi pe slujitorii cei diavoleşti; 

Bucură-te, desfătarea a toată lumea; 

Bucură-te, Sfinte ierarhe Nicolae, mare făcător de minuni! 


Condac 6 

Minunată s-a arătat naşterea ta, Nicolae, credincios fiind tu pe pământ, din vre-mea 
naşterii tale; că ai supt numai din sânul cel drept şi de la sânul maicii tale te-ai 
cunoscut făcător de minuni; pentru aceea şi acum cu tine cântăm lui Dumnezeu: 
Aliluia! 

Icos 6 

De împresurările diavoleşti izbăveşte pe oameni, părinte, cu rugăciunile tale, cel ce 
cu râurile sudorilor tale ai stins mulțimea zeilor celor păgâni; pentru accea şi acum 
dăruieşte vindecări neputinţelor noastre, ierarhe, ca să te lăudăm pe tine zicând: 
Bucură-te, Nicolae; 

Bucură-te, făcătorule de minuni; 

Bucură-te, ierarhe; 

Bucură-te, prea cuvioase; 

Bucură-te, prea fericite; 

Bucură-te, cel ce eşti cu nume mare; 

Bucură-te, prea mărite; 

Bucură-te, hrănitorul postitorilor; 

Bucură-te, învățătorul înfrânării; 

Bucură-te, îndreptarea celor rătăciţi; 

Bucură-te, că altceva nu ştim să grăim fără numai: bucură-te; 

Bucură-te, că prin tine ne îndestulăm de lumină; 

Bucură-te, Sfinte ierarhe Nicolae, mare făcător de minuni! 


Condac 7 

Având vicleană cunoştinţă Arie a început a învăţa eresurile cele fără de Dumnezeu 
şi a intrat în turma ta, ca un lup, vrând ca o fiară să o apuce; dar tu, prea lăudate, 
degrab alergând către Stăpânul, cu rugăciunile tale ai izgonit toată nebunia lui şi ca 
pe o fiară cumplită l-ai surpat. Pentru aceea cu tine, Nicolae, cântăm lui 
Dumnezeu, Celui ce ţi-a dat ţie această putere: Aliluia! 


Icos 7 

Mai înainte împotrivindu-te eresului lui Arie, cel de trei ori blestemat, ai ruşinat a 
lui fără de Dumnezeu învăţătură şi ca pe al doilea Iuda surpându-l l-ai lăsat. Pentru 
aceea şi noi grăim ţie neîncetat: 

Bucură-te, întâistătătorule pe scaunul Mirelor; 

Bucură-te, mare ierarh al Lichiei; 

Bucură-te, cale nerătăcită a celor ce înoată pe mare; 

Bucură-te, timpan, care dai sunet de dumnezeiască glăsuire; 

Bucură-te, chimval bine răsunător; 

Bucură-te, trâmbiţa Sfintei Treimi; 

Bucură-te, că ai stricat trâmbiţa eresurilor lui Arie; 

Bucură-te, zicea ţie Constantin; 

Bucură-te, a grăit ţie Avlavie; 

Bucură-te, a adus ţie tatăl cu fetele; 

Bucură-te, au grăit Agricola cu Vasile; 

Bucură-te, că prin tine de mânia potopului izbăvindu-ne, pace cu Dumnezeu aflăm; 
Bucură-te, Sfinte ierarhe Nicolae, mare făcător de minuni! 


Condac 8 

Minune dumnezeiască te-ai arătat, fericite, celor ce alergau la biserica ta, de 
Dumnezeu purtătorule, de multe feluri de necazuri şi năvăliri izbăvindu-i, părinte, 
pe cei ce după Dumnezeu, spre tine cu credinţă şi-au pus nădejdea, cântând: 
Aliluia! 


Icos 8 

Ca cel ce ai îndrăznire către Hristos, Nicolae, că turma Lui păzeşti de lupii cei 
văzuţi şi nevăzuţi şi de către cei ce scapă sub acoperământul tău nu te întorci, şi 
nouă celor ce suntem învăluiți de gânduri şi de lucruri viclene, dă-ne mână de 
ajutor, părinte, ca să te lăudăm pe tine zicând: 

Bucură-te, Nicolae prea lăudate; 

Bucură-te, întărirea Mirelor; 

Bucură-te, podoaba Lichiei; 

Bucură-te, cârmuitorule cel bun; 

Bucură-te, că dimpreună cu îngerii salţi; 

Bucură-te, căci cu arhanghelii te veseleşti; 

Bucură-te, că fără materie cu heruvimii slujeşti Făcătorului; 

Bucură-te, că pe Arie, diavolul cel întrupat, l-ai surpat; 

Bucură-te, cel ce dăruieşti bun miros; 

Bucură-te, cel ce respingi mirosul cel rău; 

Bucură-te, albeală, care speli patimile; 

Bucură-te, roşeală, care acoperi păcatele; 

Bucură-te, Sfinte ierarhe Nicolae, mare făcător de minuni! 


Condac 9 

Nu pricepem de unde vom începe a-ţi aduce laudă, părinte. Care cântare îţi vom 
cânta? Sau cu ce cununi te vom încununa ? Că, de ne vom aduce aminte de 
voievozi, ne minunăm; de Vasile, ne mirăm; despre fecioarele acelea, nu ne 
pricepem ce să grăim; de toți numai ne minunăm şi împreună cu tine lui 
Dumnezeu, Celui ce ţi-a dat ţie cele prea mărite, laudă Îi trimitem, cântând 
cântarea: Aliluia! 


Icos 9 
Văzând Stăpânul a toate neamul omenesc pierzându-se cu eresul nebuniei lui Arie, 
pe tine te-a dat mustrător nebuniei lui. Dar tu, părinte, de la masa învăţăturii 

dumnezeieşti, ca pe un urât, l-ai lepădat; iar pe noi cu firimiturile Ortodoxiei ne 


miluieşti, ca să cântăm ţie: 

Bucură-te, Nicolae, Israelul cel nou; 

Bucură-te, sabie ascuţită, care tai nedumnezeirea; 
Bucură-te, întărirea credincioşilor; 

Bucură-te, omorârea celor fără de lege; 

Bucură-te, cel ce ai luat Duhul Sfânt ca un porumb; 


Bucură-te, cel ce îneci duhurile cele viclene în marea cea de foc; 


Bucură-te, porumbelul Domnului; 

Bucură-te, cursa prinzătoare asupra celui viclean; 

Bucură-te, cel ce dăruieşti celor legaţi slobozire; 

Bucură-te, că ai legat eresurile cele fără de Dumnezeu; 
Bucură-te, că deschizi gurile ortodocșilor; 

Bucură-te, că legi gurile celor vicleni; 

Bucură-te, Sfinte ierarhe Nicolae, mare făcător de minuni! 


Condac 10 


Auzit-am pe Vasile acela grăind şi înaintea tuturor spunând minunile tale, pe care 
le-ai făcut cu dânsul, părinte; şi minunându-ne, am prea mărit puterea ta cea dată 
ție de Dumnezeu; că tu, ca un bun păstor, degrab alergi către cei ce te roagă pe tine 
şi pentru toţi te rogi lui Dumnezeu şi Stăpânului cântând: Aliluia! 


Icos 10 


Izbăveşte-ne, părinte, cu rugăciunile tale, ca şi pe Vasile acela. Auzi-ne, prea 
cuvioase, cu auzul tău, precum ai auzit pe voievozii cei legaţi. Dă-ne mână de 
ajutor, Nicolae, precum ai dat celor ce fuseseră învăluiţi în mare, ca să grăiesc ţie 


acestea: 

Bucură-te, al doilea Moise; 

Bucură-te, tablă duhovnicească; 

Bucură-te, haina preoţiei; 

Bucură-te, mai înainte arătătorul dreptăţii; 

Bucură-te, întunecătorul nedreptăţii; 

Bucură-te, de Dumnezeu încununate ierarhe; 

Bucură-te, cel ce îngrădeşti gurile celor hulitori de Dumnezeu; 
Bucură-te, lumina cea aprinsă cu dumnezeiască văpaie; 
Bucură-te, că ai stins văpaia cea diavolească; 

Bucură-te, aur de Dumnezeu lămurit; 

Bucură-te, că ai afundat pe satana, ca plumbul în adânc; 
Bucură-te, mărgăritar mult-luminos; 

Bucură-te, Sfinte ierarhe Nicolae, mare făcător de minuni! 

Condac 11 

Tu eşti păstorul cel bun, Nicolae, că pe turma ta o povăţuieşti către păşunea cea 
duhovnicească şi din izvorul Raiului o adăpi pe ea. Pentru aceea, împreună cu 
tine, cântăm lui Dumnezeu: Aliluia! 


Icos 11 

Pom al Raiului fund, fericite, că ai stâlpări de rugăciuni neîncetate către 
Dumnezeu, dă-ne nouă sub umbra acelora totdeauna a ne umbri ca să grăim ţie: 
Bucură-te, vieţuitorule în locaşul Celui Preaînalt; 

Bucură-te, cel ce ai înecat pe fiu diavoleşti; 

Bucură-te, păzitorul rânduielii tale; 

Bucură-te, mitropolite; 

Bucură-te, că ai ruşinat basmul eresurilor lui Arie; 

Bucură-te, maica mulțimii popoarelor pământeşti; 

Bucură-te, rana mulțimii diavolilor; 

Bucură-te, părinte şi învăţătorule; 

Bucură-te, că pe dascălul eresurilor l-ai ruşinat; 

Bucură-te, cel ce ai cinstit cărunteţile, înfrumuseţându-le cu înţelepciune duhov- 
nicească; 

Bucură-te, cel ce ai ruşinat cărunteţele lui Arie cele urâte; 

Bucură-te, că prin tine ne-am învăţat a ne închina Ziditorului în Treime; 

Bucură-te, Sfinte ierarhe Nicolae, mare făcător de minuni! 


Condac 12 

Înţelepciunea ta cea întru tot cinstită pe Arie cel rătăcit l-ai ruşinat, şi mintea ta a 
stricat mulţimea zeilor; mântuieşte şi sufletele noastre cele rătăcite şi ne învaţă a 
cânta cu tine lui Dumnezeu: Aliluia! 


Icos 12 

Cu inima ne-am spăimântat, cu sufletul ne-am tulburat, cu limba nu pricepem ce să 
grăim, fără numai acestea: 

Bucură-te, cel ce eşti mai mare între preoţi; 

Bucură-te, cel ce eşti întâistătător pe scaunul Mirelor; 

Bucură-te, împreună şezătorule pe scaun cu apostoli; 

Bucură-te, cel ce eşti lumină înaltă; 

Bucură-te, cel ce ai surpat înălțările gândurilor celor diavoleşti ale lui Arie celui 
bârfitor; 

Bucură-te, rădăcina dumnezeiescului pom; 

Bucură-te, că ai tăiat rădăcina eresurilor satanei; 

Bucură-te, pomul cel sădit de îngeri; 

Bucură-te, cel ce ai încuiat pe îngerul satanei întru adânc; 
Bucură-te, liman lin al celor învăluiţi; 

Bucură-te, bun cârmuitor al corăbiei celei duhovniceşti; 
Bucură-te, că prin tine ne învrednicim de viaţa cea fără de sfârşit; 
Bucură-te, Sfinte ierarhe Nicolae, mare făcător de minuni! 


Condac 13 (de trei ori.) 

O, prea minunate părinte Nicolae, plâng şi alerg către al tău sprijin, aducând ţie 
acum această puţină rugăciune, ca să ne izbăveşti de chinul cel de veci cu 
rugăciunile tale, ierarhe prea lăudate, şi ne învredniceşte veşnicei Împărăţii, ca 
dimpreună cu tine să cântăm cântarea lui Dumnezeu: Aliluia! 


Apoi iarăşi se zice: 


Icos 1 

Arătatu-te-ai în vis împăratului celui cinstitor de Dumnezeu şi pentru moartea 
voievozilor acelora l-ai îngrozit pe el şi degrab ascultând de porunca ta, Nicolae, a 
poruncit ca să-i libereze pe dânşii. Pentru aceea ei au fost cuprinşi de bucurie şi de 
frică, iar eu cu dânşii grăiesc ţie, Sfinte Nicolae: 

Bucură-te, capul cel sfințit; 

Bucură-te, cel ce ai sfărâmat capul cel diavolesc cu rugăciunile tale; 

Bucură-te, slujitorule al Împăratului tuturor; 

Bucură-te, ajutătorul celor credincioşi; 

Bucură-te, întărirea Ortodoxiei; 

Bucură-te, pierzătorul celor fără de lege; 

Bucură-te, cel ce eşti insuflat cu suflarea Duhului Sfânt; 

Bucură-te, cel ce ai pierdut viforul mulţimii zeilor; 

Bucură-te, cel ce eşti dimpreună vorbitor cu îngerii; 

Bucură-te, izgonitorul demonilor; 

Bucură-te, graiule al dumnezeieştilor cuvinte; 

Bucură-te, cel ce ai astupat gurile ereticilor; 

Bucură-te, Sfinte ierarhe Nicolae, mare făcător de minuni! 


Condac 1 

Cel ce verşi mir de mult preţ la toată lumea şi mie celui nevrednic şi mai mult 
decât toți păcătos, dăruieşte-mi ca să-ţi aduc ţie cântare, părinte Nicolae. Tu, ca cel 
ce ai îndrăznire către Dumnezeu, slobozește-mă din toate necazurile ca să cânt ţie: 
Bucură-te, Sfinte ierarhe Nicolae, mare făcător de minuni! 


Apoi: 

Rugăciune către Sfântul ierarh Nicolae 


O, prea bunule părinte Nicolae, păstorul şi învățătorul celor ce aleargă cu credinţă 
către a ta folosire şi cu fierbinte rugăciune te cheamă pe tine, sârguieşte degrab a le 
ajuta. 


Izbăveşte turma lui Hristos de lupii cei ce o răpesc pe ea, şi toate părțile creş-tineşti 
le ocroteşte şi le păzeşte prin sfintele tale rugăciuni de gâlcevile lumești, de 
cutremur, de venirea altor neamuri, de robie şi de războiul cel dintre noi, de 
foamete, de potop, de sabie, de boală şi de moarte grabnică. 


Şi precum ai miluit pe cei trei bărbaţi care şedeau în temniţă şi i-ai izbăvit pe ei de 
mânia împăratului şi de tăierea sabiei, aşa ne miluieşte şi pe noi cei ce cu mintea, 
cu cuvântul şi cu lucrul suntem întru întunericul păcatelor şi ne izbăveşte de mânia 
lui Dumnezeu şi de chinul cel veşnic ca, prin solirea ta, cu ajutorul, cu mila şi cu 
harul lui Hristos, Dumnezeu să ne dea viaţă lină şi fără de păcat, ca să vieţuim în 
veacul acesta, şi de partea stării de-a stânga să ne izbăvească, şi în partea de-a 
dreapta, împreună cu toți sfinţii, să ne învred-nicească. Amin. 


Cântarea a 7-a 


Sfinte ierarhe al lui Hristos, Nicolae, bucură-te, că tu eşti bucuria cea nespusă a tu- 
turor; dă-mi şi mie mână de ajutor, ca să strig ţie: Bucură-te, întru tot fericite. 


Stih: Sfinte ierarhe Nicolae, roagă-te lui Dumnezeu pentru noi. 

Când au auzit voievozii de scoaterea cea din temniță, prin porunca ta, luând sfeş- 
nice cu făclii, au adus ţie cu mare glas, strigând: Bucură-te, părinte prea cuvioase, 
izbăvirea noastră. 


Slavă Tatălui şi Fiului şi Sfântului Duh. 


Precum oarecând ai auzit pe cei ce erau legaţi în temniță, auzi-mă şi pe mine, NI- 
colae, aducând ţie: Bucură-te! Şi mă scoate din focul gheenei. 


Şi acum şi pururea şi în vecii vecilor, a Născătoarei de Dumnezeu. 
Stăpână Mania, Maica Izbăvitorului, primeşte-mă pe mine cel ce mă căiesc şi scap 


sub acoperământul tău, ca să-ţi strig ţie neîncetat: Bucură-te, ceea ce eşti cu dar dă- 
ruită, de Dumnezeu Născătoare, pururea Fecioară. 

Cântarea a 8-a 


Cu apostolii împreună şezător pe scaun, cu îngerii împreună slujitor Sfintei Treimi, 
bucură-te, prea lăudate Nicolae. Dăruieşte-mi şi mie bucurie, cu rugăciunile tale. 


Stih: Sfinte ierarhe Nicolae, roagă-te lui Dumnezeu pentru noi. 

Bucură-te, ocârmuitorul celor înviforaţi, Nicolae alinează viforul patimilor mele, 
care este din smintelile drăceşti, că nu mai pot de acum înainte a suferi, ci strig: 
Bucură-te, ajutătorul meu şi cald folositorule; 

Binecuvântăm pe Tatăl, pe Fiul şi pe Sfântul Duh, Domnul. 

O, cu câtă nevoie sunt cuprins de săgetăturile drăceşti, şi de răni nu mai pot răbda 
şi nu am doctor să mă lecuiască; ci tu-mi dăruieşte lecuire şi cu untdelemnul rugă- 
ciunilor tale, Nicolae, vindecă-mă, ca să strig ţie: Bucură-te, părinte prea cuvioase. 


Şi acum şi pururea şi în vecii vecilor, a Născătoarei de Dumnezeu. 


Bucură-te, rugul cel nears pe care Moise l-a văzut în Sinai şi scară pe care o a vă- 
zut lacob, prea binecuvântată Născătoare de Dumnezeu, pururea Fecioară. 


Cântarea a 9-a 

Săgetăturile celui viclean m-au cuprins şi pornirile păcatelor; ci nădăjduindu-mă 
acoperământului tău, către tine scap, părinte, ca să izgoneşti de la mine toate înşe- 
lăciunile celui viclean, ca să strig ție: Bucură-te, Nicolae. 

Stih: Sfinte ierarhe Nicolae, roagă-te lui Dumnezeu pentru noi. 

Tu, cela ce ai ruşinat pe Arie, cel ce se înnebunea şi ai stins văpaia eresurilor lui, 
pe voievozii cei legaţi în temniţă i-ai auzit, şi de la dânşii, Bucură-te! ai luat; şi noi 
îti strigăm ţie: Bucură-te, Nicolae, întru tot fericite. 

Slavă Tatălui şi Fiului şi Sfântului Duh. 

Cel ce ai auzit pe Agricola acela şi pe Vasile, fiul lui, de la Amira l-ai răpit şi l-ai 


pus înaintea părinților lui sănătos într-un ceas, şi mie celui ce mă rog, scoate su- 
fletul meu cel ce boleşte şi cu păcate înfăşurat, din focul gheenei, Nicolae. 

Şi acum şi pururea şi în vecii vecilor, a Născătoarei de Dumnezeu. 


Împărăteasă, ceea ce ai născut pe Împăratul tuturor, şi ai purtat pe Cel ce poartă 
toată făptura, mântuieşte, PreaSfântă Stăpână, pe cei ce te cinstesc pe tine. 


Luminânda: Pe marele arhipăstor şi ierarhul mai întâiul şezător al celor din Mira, 
pe Nicolae, toți să-l lăudăm, că pe mulţi bărbaţi a mântuit, care cu nedreptate erau 
să moară şi împăratului s-a arătat şi lui Avlavie prin vis, stricând cu totul răspunsul 
cel nedrept. 


Slavă Tatălui şi Fiului şi Sfântului Duh. Şi acum şi pururea şi în vecii veci-lor, a 
Născătoarei de Dumnezeu. 


Ceea ce pe înţelepciunea cea ipostatică şi Cuvântul cel mai presus de fiinţă şi doc- 
torul tuturor, pe Hristos L-ai născut, Fecioară, bubele şi rănile sufletului meu cele 
cumplite şi de peste ani, vindecă-le şi potoleşte necuvioasele gânduri ale inimii 
mele. 


Laude 


Bucură-te, luceafăr prea luminat al luminu Stăpânului, celui de trei ori fără de înce- 
put; bucură-te, raza luminii celei taină, ierarhe al lui Hristos, Nicolae; apucă mai 
înainte şi ridică, prea cinstite, rugăciunile tale pentru mine către Domnul, şi mă 
izbăveşte de toate asuprelele şi de bolile cele potrivnice să mă curăţeşti, părinte; că 
pe tine te am spijinitor şi cu umilinţă şi cu credinţă strig ție: Roagă-te lui Hristos că 
să-mi dăruiască mie mare milă. (de două ori) 


Plâng şi mă tânguiesc cu amar şi-mi aduc aminte de cuvântul cel înfricoşat; punere 
de fapte bune nicicum n-am agonisit din veac, eu ticălosul; pentru aceea mă rog ţie, 
mai înainte până nu mă ajunge sfârşitul cel neştiut, şi mai înainte de secera morții 
şi mai înainte de judecată şi mai înainte până a nu-mi face mie întrebare, şi a nu 
ajunge unde este focul cel nestins şi întunericul cel mai din afară şi viermii cei ne- 
adormiţi, părinte Nicolae, risipește întunericul păcatelor mele, pe Hristos rugându- 
E 


Bucură-te, cap prea sfinţit, cinstit locaş al bunătăților, dumnezeiască îndreptare a 
preoţiei celei fără de prihană; păstorul cel bun, prea luminat şi prea mare, cel ce 
porți nume asemenea luminii: celor hpsiţi, cu milostivire împarţi, cel ce te pleci că- 
tre rugăciunea celor ce se roagă ţie, izbăvitorul cel prea gata al celor bolnavi, cetate 
de mântuire tuturor celor ce laudă cu credinţă pomenirea ta. 

Slavă Tatălui şi Fiului şi Sfântului Duh. 


Bucură-te, îndreptarea ierarhilor, adâncul cel neajuns al dumnezeieştilor minuni, 
frumuseţea Bisericii, luceafărul cel prea luminat, prea fericite; cu strălucirile preo- 
ei tale, luminează-ne pe noi, prea sfințite, ca prin strălucirile fulgerelor Tale, să ne 
luminăm; stâlpul cel nesurpat, treapta credinţei celor ce săvârşesc cu dragoste, cin- 
stită pomenirea ta, pe Hristos roagă-L, ca să dăruiască sufletelor noastre mare milă. 


Și acum şi pururea şi în vecii vecilor, a Născătoarei de Dumnezeu. 


Bucură-te, pecetea proorocilor şi propovăduirea grăitorilor de Dumnezeu apostoli, 
căci cu adevărat mai presus de minte şi de cuvânt ai născut pe Dumnezeu cel ade- 
vărat, cu trup, Curată, prin care s-a ridicat neamul cel bun de demult, îndulcindu-se 
din hrana Raiului; pe tine, ceea ce eşti folositoare, întru cântări te lăudăm, şi rugă- 
toare către Dumnezeu bine primită, prin tine îmbogăţindu-ne, prea curată, dobân- 
dim viaţa cea pururea fiitoare a Fiului tău, celui ce dăruieşte din destul mare milă. 


Rugăciune către Sfântul ierarh Nicolae 


O, prea bunule părinte Nicolae, păstorul şi învățătorul celor ce aleargă cu credinţă 
către a ta folosire şi cu fierbinte rugăciune te cheamă pe tine, sârguieşte degrab a le 
ajuta; izbăveşte turma lui Hristos de lupii cei ce o răpesc pe ea, şi toate părțile 
creştineşti le îngrădeşte şi le păzeşte prin sfintele tale rugăciuni, de gâlcevile 
lumeşti, de cutremur, de venirea altor neamuri, de robie şi de războiul cel dintre 
noi, de foamete, de potop, de sabie, de ciumă şi de moarte grabnică; şi precum ai 
miluit pe cei trei bărbaţi ce şedeau în temniţă, şi i-ai izbăvit pe ei de mâna 
împăratului şi de tăierea sabiei, aşa mă miluieşte şi pe mine, pe cel ce cu mintea, cu 
cuvântul şi cu lucrul sunt întru întunericul păcatelor, şi de mânia lui Dumnezeu şi 
de munca cea veşnică mă izbăveşte ca, prin solirea ta, cu ajutorul şi cu mila şi cu 
harul lui Hristos Dumnezeu, viaţă lină şi fără de păcat să-mi dea mie, ca să vie- 
țuiesc în veacul acesta, şi din partea stării de-a stânga să mă izbăvesc, şi în partea 
de-a dreapta, împreună cu toţi sfinții, să mă învrednicesc. Amin. 


Slavă Tatălui şi Fiului şi Sfântului Duh! Şi acum şi pururea şi în vecii vecilor. 
Doamne, miluieşte ! (de 3 ori) 


Pentru rugăciunile Sfinţilor părinților noştri, Doamne lisuse Hristoase, Fiul lui 
Dumnezeu, miluieşte şi ne mântuieşte pre noi! 

Vieţile Sfinţilor - Viaţa celui între sfinţi părintelui nostru Nicolae, 
arhiepiscopul din Mira Lichiei, făcătorul de minuni (6 decembrie) 


Pe făcătorul cel mare de minuni, ajutătorul cel grabnic şi mijlocitorul cel prea ales 
către Dumnezeu, pe arhiereul lui Hristos, Nicolae, l-au odrăslit părțile Lichiei, în 
cetatea ce se numeşte Patara, din părinţi cinstiţi şi de bun neam, drepteredincioşi şi 
bogaţi. Tatăl său se chema Teofan, iar mama sa Nona. Această binecuvântată 
pereche, petrecând cu bună credinţă în însoțirea cea legiuită şi împodobindu-se cu 
obiceiul cel bun, pentru viaţa lor cea plăcută lui Dumnezeu şi pentru multele 
milostenii şi faceri de bine mari, s-au învrednicit a odrăsli această odraslă sfântă - 
singuri ei fiind rădăcină sfântă - şi s-a făcut cum zice psalmistul : Ca un pom 
răsădit lângă izvoarele apelor, care şi-a dat rodul său la vremea sa. Deci, 
născând pe acest dumnezeiesc prunc, l-a numit Nicolae, care se tâlcuieşte 


e Ar Ar Ar De dr dr Ar De dr dr de De dr dr e de Dr dr Ar A A dr A 


PA XE 2 A XE 2 2 A XE E E E XE EP E E 


Ar fe Ar Dr De dr de Dr De dr Dr Dr De dr dr De de dr dr e de de dr fr A d 


Xp PP 2 E IE IP IP 3 e IE IE II IE E E XX 


"biruitor de popor”; şi cu adevărat s-a arătat biruitor al răutăţii, aşa binevoind 
Dumnezeu spre folosul de obşte al lumii. 

După acea naştere, maică sa Nona a rămas stearpă, până la dezlegarea din 
legăturile cele trupeşti, mărturisind singură firea că nu este cu putință a se mai 
naşte alt fiu ca acela, că numai pe acesta să-l aibă şi întâi şi pe urmă, care din 
pântecele maicii sale s-a sfinţit cu darul cel de Dumnezeu insuflat. Căci n-a început 
a vieţui decât cinstind pe Dumnezeu cu bună cucernicie, nici n-a început a suge 
țâţă, făcând minuni din pruncie, nici nu s-a deprins mai întâi a mânca, ci a posti. 


4 Căci după naşterea sa, fiind în baie, a stat trei ceasuri pe picioarele sale, 
singur de sine, nesprijinindu-l nimeni, dând prin această stare, cinste Sfintei 
Treimi, Căreia mai pe urmă avea să-i fie mare slujitor şi întâi-stătător. 

4 Când se apropia de pieptul maicii sale, se cunoştea a fi făcător de minuni, 
hrănindu-se nu după obiceiul pruncilor celorlalți - pentru că numai din ţăța 
cea dreaptă sugea lapte - având să dobândească cu cei drept-credincioşi 
starea cea de-a dreapta. 

4 Apoi a început a fi şi postitor ales, căci miercurea şi vinerea numai o dată 
sugea lapte din ţăță şi atunci seara, după săvârşirea obişnuitei rugăciuni 
creştineşti, de care lucru părinţii lui se mirau foarte şi se minunau şi mai 
dinainte pricepeau ce fel de postitor va fi Nicolae mai pe urmă. 


Acel obicei de a posti, deprinzându-l Fericitul din scutece şi l-a păzit în toată 
viața sa, până la fericitul său sfârşit, petrecând miercurea şi vinerea în post. Deci 
crescând pruncul cu anii, creştea împreună şi cu înţelegerea şi cu obiceiurile cele 
bune, pe care le învăţa de la părinţii săi cei buni; fiind ca o holdă roditoare, care 
primeşte în sine sămânţa învăţăturii celei bune, care odrăsleşte şi aduce în toate 
zilele roade noi de fapte bune. 

Sosind vremea de şcoală, a fost dat la învăţătura dumnezeieştii Scripturi, iar el 
cu agerimea cea firească a minţii şi cu povăţuirea Sfântului Duh, în puţin timp, 
d ajuns la multă înţelepciune. 


Eee 22 0 TĂRENITROĂ 2004 


Apoi, atât de mult a sporit în învăţătura cărții, pe cât era de trebuinţă bunului 
cârmaci al corabiei lui Hristos şi păstorului celui iscusit al oilor celor cuvântătoare. 
Deci, făcându-se desăvârşit în cuvântul învăţăturii, s-a arătat desăvârşit şi în lucrul 
vieţii; de la prietenii deşarte şi de la vorbe nefolositoare cu totul se abătea şi a vorbi 
cu femeile sau a căuta cu ochii la faţa femeiască, foarte mult se ferea, căci fugind, 
se depărta de petrecerea împreună cu femeile. 


Având adevărată înţelepciune şi minte curată, de-a pururea vedea pe Dumnezeu 
şi totdeauna zăbovea în sfintele biserici, după cum zice proorocul: Voit-am a fi 
lepădat în casa Dumnezeului meu. De multe ori, câte o zi întreagă şi câte o 
noapte, petrecând în rugăciunile cele gânditoare de Dumnezeu şi în citirea 
dumnezeiştilor cărți, învăţa înţelegerea cea duhovnicească şi se îmbogăţea cu 
dumnezeieştile daruri ale Sfântului Duh, cu care se pregătea pe sine locaş vrednic, 
precum este scris: Voi sunteţi biserica lui Dumnezeu şi Duhul lui Dumnezeu 
viețuieşte în voi. 

Deci tânărul cel îmbunătăţit şi curat, având în sine Duhul lui Dumnezeu, se 
arăta cu totul duhovnicesc, arzând cu duhul şi slujind Domnului cu frică, încât 
nu se vedea la dânsul nici un fel de nărav tineresc, ci numai obiceiurile omului 
bătrân pentru care tuturor S-a făcut minunat şi Slăvit. Căci precum omul cel 
bătrân, dacă are obiceiul celor tineri, este luat în râs de toţi, tot aşa şi tânărul, dacă 
are năravul bărbatului celui bătrân, se cinsteşte de toți cu mirare; pentru că sunt 
nepotrivite tinereţile pentru bătrâneţe, dar cinstite şi frumoase sunt bătrânețile în 
tinereţe. 

Fericitul Nicolae avea un unchi episcop cu acelaşi nume ca şi dânsul. Unchiul său, 
văzând pe nepot sporind în viaţă cu fapte bune şi cu totul înstrăinându-se de lume, 
a sfătuit pe părinţi lui să-l dea să slujească lui Dumnezeu. Jar ei nu s-au lepădat a 
dărui pe fiul lor Domnului, pe care ei l-au primit ca pe un dar de la dânsul. 
Pentru că scrie în cărţile cele vechi pentru dânşii, cum că fiind neroditori şi 
deznădăjduindu-se de a mai avea copii, cu multe rugăciuni, cu lacrimi şi cu 
multe milostenii au cerut de la Dumnezeu pe acest fiu; iar ei l-au dat în dar 
Celui ce l-a dăruit pe dânsul. 


Primind episcopul pe "tânărul bătrân", care avea înţelepciunea ca o cărunteţe şi 
viaţa cea mai curată, l-a suit pe treptele cele sfinţite ale preoţiei, iar când s-a 
hirotonisit, episcopul întorcându-se către poporul care era în biserică şi umplându- 
se de Duhul Sfânt, a proorocit zicând: "Iată, fraţilor, văd un nou soare răsărind 
marginilor pământului, arătându-se către cei întristaţi ca o milostivă mângâiere. 
O! fericită este turma care se va învrednici a avea pe acest păstor! Căci acesta va 
paşte bine sufletele celor rătăciţi şi la păşunea buneicredinţe îi va aduce pe 
dânşii; apoi se va arăta şi ajutător fierbinte celor ce sunt în nevoi". Această 
proorocire s-a împlinit mai pe urmă, precum vom arăta în istorisirea ce o vom face. 

Deci, primind Sfântul Nicolae asupra sa treapta preoţiei, adăuga osteneală la 
osteneală, petrecând în post şi în neîncetate rugăciuni, iar cu trupul său cel 
muritor sârguindu-se a urma celor fără de trupuri. Astfel, vieţuind întocmai ca 
îngerii, din zi în zi înflorea mai mult cu podoaba sa cea sufletească şi se arăta 
vrednic de cârmuirea Bisericii. 


În acea vreme unchiul său, episcopul Nicolae, vrând a se duce în Palestina ca să se 
închine acolo sfintelor locuri, a încredinţat toată cârmuirea bisericii nepotului său. 
Deci acesta, împlinind locul aceluia, avea toată purtarea de grijă pentru rânduiala 
bisericilor, ca şi episcopul unchiul său. În acea vreme, părinţii fericitului, părăsind 
această viaţă vremelnică, s-au mutat la cea veşnică, iar Sfântul Nicolae, rămânând 
moştenitorul averii lor, a împărţit-o celor săraci. Pentru că nu se uita la bogăţia ce 
curge alăturea, nici se îngrijea pentru înmulțirea ei; ci, lepădându-se de toate 
poftele lumești, se sârguia cu toată osârdia a se uni cu Dumnezeu, către care grăia: 
Către Tine, Doamne, am ridicat sufletul meu; învaţă-mă să fac voia Ta, că Tu 
eşti Dumnezeul meu; către Tine Sunt aruncat din pântecele maicii mele, 
Dumnezeul meu eşti Tu. Deci mâna lui era întinsă către săraci, ca un râu cu apă 
multă ce curge cu îndestulare. 


Pentru ca multele lui milostenii să fie mai cu lesnire cunoscute, să arătăm una şi 
anume: Era un bărbat în cetatea aceea, dintre cei Slăviţi şi bogaţi, care mai pe 

urmă a rămas sărac şi neslăvit, căci viața veacului acestuia este nestatornică. 
Bărbatul acela avea trei fete foarte frumoase şi acum, fiind lipsit de toate cele de 
trebuinţă, nu avea nici hrană, nici îmbrăcăminte şi cugeta să-şi dea fetele sale 
spre desfrânare, iar casa sa să o facă casă necurată, pentru sărăcia lui cea mare, 
ca doar astfel să aibă ceva de folos şi să câştige pentru el şi fetele sale 
îmbrăcăminte şi hrană. Vai, în ce fel de gânduri necuvioase alungă pe om sărăcia 
cea mare! Deci bătrânul acela fiind în astfel de cugete rele şi gândul său cel rău 
vrând acum a-l aduce cu ticăloşie în fapt, Dumnezeu Care nu voieşte a vedea în 
pierzare firea omenească, ci cu iubire de oameni, se pleacă spre nevoile noastre, 
a pus bunătate în inima plăcutului Său, Sfântul Nicolae şi l-a trimis spre ajutor 
către bărbatul care era să piară cu sufletul, prin însuflare tainică, mângâind pe 
cel ce era în sărăcie şi scăpându-l din căderea păcatului. 


Deci, auzind Sfântul Nicolae de lipsa cea mare a bărbatului aceluia şi prin 
dumnezeiască descoperire înştiințându-se de cugetarea lui cea rea, i-a părut 
foarte rău pentru dânsul şi a cugetat că astfel cu mâna sa cea făcătoare de bine, 
să-l răpească împreună cu fetele sale ca din foc de la sărăcie şi de la păcat. Însă 
n-a vrut să fie de faţă cu bărbatul acela, ca să-i spună despre facerea sa de bine, ci, 
în taină a cugetat să-i dea aceluia milostenia sa cu îndurare. Şi aceasta vrea s-o facă 
pentru două pricini: întâi ca să scape de slava omenească, pentru că ţinea seama de 
ce zicea Evanghelia: Luaţi aminte, să nu faceţi milostenia voastră înaintea 
oamenilor; şi, al doilea, ca şi pe bărbatul acela, care odinioară era bogat iar acum 
ajunsese în mare sărăcie, să nu-l ruşineze, căci ştia că sunt grele unele ca acestea, 
celor ce din bogăţie şi din slavă cad în sărăcie, fiindcă se ruşinează sufletele 
acelora, aducându-le aminte de bogăţia cea mai dinainte. Pentru aceasta, a gândit a 
face aşa, după cuvântul lui Hristos: Să nu ştie stânga ta, ce face drepta ta. Căci 
atât de mult fugea de slava omenească, încât chiar de acela căruia îi făcea bine se 
sârguia a se tăinui pe sine. 

PE NTISDA E 44 
a Eber eu: 


Aşadar, luând o legătură mare de galbeni, a mers în miezul nopții la casa acelui 
bărbat şi, aruncând-o înăuntru pe fereastra acelei case, degrabă s-a întors la 
casa sa. Dimineaţă, sculându-se bărbatul şi aflând legătura, a dezlegat-o şi 
văzând galbenii s-a înspăimântat, căci socotea că este vreo nălucire, temându-se 
ca nu cumva aurul ce vedea să fie vreo înşelăciune, de vreme ce nu aştepta de la 
nimeni şi de nicăieri vreun făcător de bine. Drept aceea, întorcând galbenii cu 
vârful degetului, privea cu dinadinsul şi cunoscând că este adevărat, se veselea şi 
se minuna, iar de bucurie, plângea cu lacrimi fierbinţi şi, cugetând mult în sine 
cine i-ar fi făcut lui o asemenea facere de bine, nu se dumirea. Deci, socotind a 
fi purtarea de grijă a lui Dumnezeu, îi mulțumea neîncetat, dând laudă 
Domnului Celui ce se îngrijeşte de toţi. Apoi îndată pe una din fetele sale, pe cea 
mai mare, a măritat-o după un bărbat şi i-a dat aurul cel primit din destul pentru 
zestrea ei. 


Despre aceasta înştiințându-se minunatul Nicolae, că a făcut după voia lui, 
bărbatul acela, i-a părut bine. Și iarăşi se arăta gata a face aceeaşi milă cu a 
doua fiică a bătrânului, sârguindu-se a păzi şi pe fecioara aceasta prin nunta 
legiuită de păcatul cel fărădelege. Deci, pregăti şi altă legătură de galbeni, 
asemenea cu cealaltă şi, peste noapte, ferindu-se de toţi, a aruncat-o pe aceeaşi 
fereastră, în casa bătrânului aceluia. 


Dimineaţa, sculându-se acel om sărac, a găsit iarăşi aur, asemenea ca întâia 
oară. Apoi a început a se minuna şi de acela şi, căzând cu faţa la pământ, cu 
lacrimi fierbinţi mulțumea, zicând:  "Dumnezeule,___voitorul __milei__ şi 

Apoi bărbatul acela, rugându-se Domnului şi mulțumind bunătăţii Lui, a făcut 
nuntă şi fiicei sale de a doua, având nădejde în Dumnezeu - căci neîndoită 
nădejde şi-a pus în EI - cum că va purta grijă şi pentru a treia fiică a lui şi-i va 
da şi acesteia să aibă vieţuitor iubit, după lege, trimițându-i iarăşi aur din destul, 
tot cu acea mână făcătoare de bine. De aceea, nu dormea noaptea străjuind, ca 
să poată simţi pe făcătorul de bine şi să se învrednicească a vedea de unde îi 
aduce aurul acela. Și iată, nu după multă vreme, a sosit cel aşteptat. Căci a venit 
şi a treia oară plăcutul lui Hristos, Nicolae şi, ajungând la locul cel obişnuit, tot 
aşa a aruncat o legătură de galbeni pe aceeaşi fereastră şi îndată s-a întors la 
casa sa. Tatăl fecioarelor găsind aurul aruncat pe fereastră, a alergat îndată cât 
putea în urma celui ce se întorcea la casa sa, pe care, ajungându-l şi 
cunoscându-l cine este - căci sfântul nu era necunoscut pentru fapta lui cea 
bună şi pentru neamul lui cel luminat -, a căzut la picioarele lui, sărutându-le şi 
numindu-l izbăvitor, ajutător şi mântuitor sufletelor, celor ce ajunseseră întru 


pierderea cea mai de pe urmă. Apoi zise: "De nu m-ar fi ridicat pe mine Domnul 


grăia cu lacrimi către sfânt. lar el abia l-a ridicat pe picioare şi cu jurământ a Zis 
aceluia, că în toată viaţa lui să nu spună nimănui ceea ce S-a făcut. Apoi Sfântul, 
spunând multe spre folosul omului aceluia l-a trimis la casa sa. 


lată una din faptele cele multe ale milostivirii ale Sfântului Nicolae, ce s-a povestit 
aici, ca să cunoască oricine cât era de milostiv către cei săraci. De s-ar fi povestit 
milele lui una câte una şi câte îndurări a arătat către cei săraci, pe câţi flămânzi a 
hrănit, pe câţi goi a îmbrăcat şi pe câţi a răscumpărat de la datornici, apoi nici 
vremea n-ar fi de ajuns a le povesti. 


După aceasta cuviosul Părinte Nicolae a voit a se duce în Palestina, spre a vedea 
Sfintele Locuri şi a se închina acolo, unde a umblat trupeşte Domnul nostru 

lisus Hristos, cu prea curatele Sale picioare. Deci, plutind corăbierii împrejurul 
Egiptului şi neştiind ce avea să li se întâmple, Sfântul Nicolae, care era 
împreună cu dânşii, vedea mai bine că are să fie întuneric, vifor şi lovire de 
vânturi cumplite. Apoi le spuse că, mai înainte a văzut pe vicleanul vrăjmaş 
intrând în corabie, vrând să o scufunde împreună cu oamenii. După aceea a 
năvălit asupra lor o furtună mare, fără veste şi ridicându-se un nor, S-a făcut 
vifor pe mare. lar cei ce pluteau s-au temut foarte mult de groaza morţii şi rugau 
pe Sfântul Nicolae să le ajute şi să-i izbăvească de nevoia cea fără de veste ce 


Dumnezeu şi fără îndoială să aştepte grabnică izbăvire, însuşi a început cu 
sârguinţă a se ruga către Domnul. Şi îndată s-a liniştit marea şi toată groaza s-a 
prefăcut în bucurie, iar ei, trecând necazul, s-au bucurat mult şi au mulțumit lui 
Dumnezeu şi plăcutului său, Sfântului Nicolae şi foarte mult se minunau de 
proorocirea furtunii şi de scăparea nevoii. 


Tot atunci, unul din corăbieri s-a suit în vârful catargului, precum este obiceiul 
celor ce îndreptează corabia, şi, când era să coboare de acolo, a alunecat de sus 
şi a căzut în mijlocul corăbiei, zăcând fără suflet. lar Sfântul Nicolae, mai 
înainte de a-l chema în ajutor, l-a înviat cu rugăciunea pe acel om şi, nu ca pe 
un mort, ci ca pe cel cuprins de somn, l-a sculat şi l-a dat viu corăbierilor. Apoi, 
ridicând toate pânzele şi fiind vânt cu bună sporire, au plutit în linişte şi au sosit 
la limanul Alexandriei, unde plăcutul lui Dumnezeu, Sfântul Nicolae, a tămăduit 
pe mulţi bolnavi. Izgonind diavolii din oameni şi pe mulți necăjiţi mângâind, « 

pornit iarăşi pe cale spre Palestina şi ajungând la Sfânta Cetate a Ierusalimului, 
s-a suit la Golgota, unde Hristos Dumnezeu a lucrat mântuirea neamului 
omenesc, întinzându-Și pe Cruce prea curatele Sale mâini. Acolo a înălţat 
fierbinţi rugăciuni din inima Sa, care ardea de dragoste, dând mulțumire 
Mântuitorului nostru. Apoi, a înconjurat toate sfintele locuri, făcând multe 
închinăciuni pretudindeni. lar când era Să intre noaptea în Sfânta biserică la 
rugăciune şi uşile erau închise, s-au deschis singure, dând intrare aceluia, 
căruia, chiar porţile cereşti îi erau deschise. 


Zăbovind în Ierusalim vreme îndelungată, se pregătea a merge în pustie, dar, 
printr-un glas dumnezeiesc de sus, a fost sfătuit să se întoarcă în patria sa. 
Pentru că Dumnezeu, Cel ce toate le rânduieşte spre folosul sufletelor noastre, nu 
vrea să fie ascunsă sub obrocul pustiei acea făclie, pe care o pregătise să fie pusă în 
sfeşnicul mitropoliei din Lichia. 


Deci, aflând o corabie, s-a tocmit cu corăbierii să-l ducă în patria sa.Aceştia au 
gândit însă să facă lucrul cu vicleşug, adică să îndrepteze corabia lor în altă 
parte, nu spre Lichia. După ce s-a aşezat în corabie, plecând de la mal, Sfântul 
Nicolae a văzut că corabia nu pluteşte spre patria sa. Atunci degrabă a căzut la 
picioarele corăbierilor şi-i rugă să îndrepteze calea spre Lichia, dar ei, 
nebăgându-l în seamă, mergeau în partea unde gândeau ei, neştiind că 
Dumnezeu nu va lăsa pe plăcutul Său să fie în mâhnire. Deci, suflând un vifor 
împotrivă, a întors corabia în altă parte şi degrabă a dus-o în Lichia, iar pe 
corăbieri îi îngrozea cu nevoia cea mai mare. Aşa Sfântul Nicolae, cu puterea lui 
Dumnezeu fiind dus pe mare, a sosit în patria sa. EI însă, fiind fără de răutate, 
n-a făcut nici un rău acelor vrăjmaşi, nici S-a pornit spre mânie şi nici măcar 
vreun cuvânt aspru nu le-a zis, ci cu binecuvântare i-a liberat în părţile lor. 


Iar el a mers în mănăstirea pe care o zidise moşul său, episcopul Patarelor şi o 
numise Sfântul Sion. Acolo, Sfântul Nicolae s-a arătat foarte iubit tuturor 
fraţilor, care, cu mare dragoste, primindu-l ca pe îngerul lui Dumnezeu, se 
îndulceau de cuvintele lui cele de Dumnezeu insuflate şi se foloseau de viaţa lui, 
cea întocmai ca a îngerilor şi urmau obiceiurile lui cele bune, cu care 
împodobise Dumnezeu pe credinciosul robul Său. 


Aflând Sfântul Nicolae în această mănăstire viaţă liniştită şi loc mai lesnicios 
pentru gândurile sale către Dumnezeu, ca un liman de linişte, nădăjduia că şi 
cealaltă vreme a vieţii sale să o petreacă acolo. Dar Dumnezeu îi arăta calea, voind 
ca acea comoară bogată, a tuturor faptelor bune, cu care avea să se îmbogăţească 
toată lumea, să nu fie ascunsă, ca într-o țarină acoperită de pământ, într-o 

mănăstire deosebită şi într-o cameră mică închisă; ci să fie la vederea tuturor, ca 
prin acea comoară duhovnicească, să se facă neguţătorie duhovnicească, care pe 
multe suflete le va afla. 


Astfel sfântul, stând odată la rugăciune, a auzit un glas de sus: 


Acest glas 
auzindu-l, Nicolae s-a spăimântat şi cugeta întru sine: 
Şi iarăşi auzi glas, spunându-i: 


Atunci 
Sfântul Nicolae a cunoscut voia lui Dumnezeu, ca, lăsând liniştea, să meargă să 
slujească la mântuirea oamenilor. Deci cugeta încotro se va duce: la patria sa, în 
cetatea Patara, la cunoscuţi, sau în altă parte. Dar, temându-se şi fugind de slava 
omenească cea deşartă, a gândit să se ducă în altă cetate, unde nu-l va cunoaşte 
nimeni. 


În acea latură a Lichiei este o cetate Slăvită, care se numeşte Mira, mitropolia 
Lichiei. Deci, într-acea cetate a venit Sfântul Nicolae, fiind condus de purtarea 
de grijă a lui Dumnezeu, încât nimeni nu-l ştia. Acolo trăia ca unul din săraci, 
neavând unde să-şi plece capul. El nu se ducea decât în casa Domnului, având 
liman numai pe Dumnezeu. 


În acea vreme, s-a mutat la Dumnezeu arhiereul cetăţii Mira, loan arhiepiscopul şi 
mai întâi şezător pe scaun în toată ţara Lichiei. Atunci s-au adunat toţi episcopii 
țării aceleia, în Mira, ca să aleagă un bărbat vrednic pentru acel scaun. Deci, fiind 
acolo bărbaţi cinstiți şi cu bună înţelegere, erau nedumeriţi între ei, pe care să-l 
aleagă. Unii, fiind porniţi din râvna dumnezeiască, au zis că lucrul acela nu este al 
alegerii omeneşti, ci al rânduieliui lui Dumnezeu. Deci se cuvine a se face rugăciune 
pentru aceasta, ca însuşi Domnul să arate cine este vrednic să primească o treaptă 
ca aceasta şi să fie păstor peste toată Lichia. 


Toţi, ascultând acel sfat bun, au făcut rugăciune cu sârguință şi cu post. lar 
Domnul, făcând voia celor ce se tem de EI şi ascultând rugăciunea lor, a 
descoperit bunăvoirea Sa, unuia din episcopii aceia care era mai bătrân, într- 
acest chip; stând el la rugăciune, 


Această vedenie dumnezeiască având-o episcopul acela şi auzind ceea 

ce i se poruncise în vedenie, a vestit celorlalți episcopi, iar aceia, auzind, S-au 
îndemnat mai mult spre rugăciune, cu iubire de osteneală. 


Atunci episcopul care a văzut descoperirea a stat la locul acela, unde i s-a 
poruncit în vedenie şi aştepta venirea bărbatului dorit. Deci, când a fost vremea 
Utreniei, Sfântul Nicolae, îndemnat de Duh, a ajuns mai înainte decât toţi la 
biserică, pentru că avea obicei de se scula în miezul nopţii la rugăciune şi venea la 
începutul cântării Utreniei, mai întâi decât toţi la biserică. Intrând în pridvor, l-a 
luat episcopul care se învrednicise acelei vedenii şi i-a zis: "Cum te cheamă, fiule?" 


Dar el tăcea. Acela îl întreabă iarăşi. 
Acel dumnezeiesc bărbat, care 


a auzit acel glas blând, a priceput pe de o parte, după numele care i se spusese în 
vedenie, că se numeşte Nicolae; iar pe alta, prin smerenia lui, că Sfântul a 
răspuns cu blândeţe. Deci a cunoscut că acela este cel pe care îl binevoieşte 
Dumnezeu a fi mitropolit al bisericii din Mira. Căci ştia spre cine caută Domnul, 
cum zice Scriptura: Pe cel blând şi tăcut şi spre cel ce se cutremură de cuvintele 
Mele. Atunci s-a bucurat foarte, ca şi când a descoperit o comoară ascunsă şi, 
îndată, luându-l de mână i-a zis: "Urmează-mă, fiule”. Deci l-a dus cu cinste la 
episcopi. lar ei umplându-se de mulțumire dumnezeiască şi de mângâiere 
duhovnicească pentru aflarea bărbatului celui de Dumnezeu arătat, l-au adus în 
mijlocul bisericii. 


Străbătând vestea aceasta pretutindeni, s-au adunat mai degrabă decât păsările, 
mulţime de oameni fără număr. Episcopul, care văzuse vedenia, a zis cu glas mare 


Poporul dădea mulţumire lui Dumnezeu şi se bucura, dar Sfântul Nicolae se lepăda 
a primi acea treaptă, nesuferind lauda omenească. Însă, fiind rugat de tot soborul 
cel sfințit şi de cel mirenesc, chiar fără voia lui l-au ridicat pe scaunul arhieresc, 
căci printr-o vedenie dumnezeiască a fost îndemnat la aceasta, pe care a avut-o mai 
înainte de moartea arhiepiscopului. Despre această vedenie 

scria astfel: "Într-o noapte, Sfântul Nicolae a 
văzut pe Mântuitorul nostru întru Slavă, stând aproape de dânsul şi dându-i 
Sfânta Evanghelie, care era împodobită cu aur şi cu mărgăritare; iar de partea 
cealaltă a văzut pe Sfânta Născătoare de Dumnezeu, punând pe umerii lui 

omofor arhieresc"'. După vedenia aceea trecând puţine zile şi răposând loan, 
arhiepiscopul Mirelor, Nicolae a fost ales arhiepiscop al acelei cetăţi. 

De acea vedenie aducându-și aminte Sfântul Nicolae şi văzând bunăvoirea lui 
Dumnezeu, încă şi rugăciunile soborului netrecându-le cu vederea, a primit 
păstoria Lichiei. lar sfințita adunare a episcopilor, împreună cu clericii, săvârşind 
toate cele ce se cuvin sfințirii sale, a făcut praznic de bucurie, veselindu-se de 
păstorul lor, cel dat de Dumnezeu, de arhiereul lui Hristos, Nicolae. 4Asffe/, 
Biserica lui Dumnezeu a primit pe făclia cea luminată, care n-a fost pusă la o 
parte, nici ascunsă sub obroc, ci stând la locul cel cuviincios, în sfeşnicul 
arhieriei şi al păstoriei, unde strălucea luminos, drept îndreptând cuvântul 
adevărului şi toate poruncile cele dreptcredincioase, sănătos cugetându-le şi 
învăţându-le. 


Chiar de la începutul păstoriei sale, plăcutul lui Dumnezeu grăia în sine astfel: 


Apoi, vrând a învăţa pe oile sale 
faptele cele bune, nu-şi mai ascundea viaţa sa cea cu fapte bune, ca mai înainte. 
Căci mai înainte, numai unul Dumnezeu îi ştia viaţa, slujindu-l în taină. lar după ce 
s-a făcut arhiereu, era arătată tuturor vieţuirea lui, nu pentru mărire deşartă, ci 
pentru folosul şi înmulțirea slavei lui Dumnezeu, încât s-au împlinit cele scrise în 
Evanghelie: Aşa să lumineze lumina voastră înaintea oamenilor, ca văzând 
faptele voastre cele bune, să preamărească pe Tatăl vostru, care este în ceruri. 


4 Sfântul Nicolae era oglinda turmei sale prin toate faptele cele bune şi 
model credincioşilor, după cum zice Apostolul: "Cu cuvântul, cu viaţa, 
cu dragostea, cu credinţa, cu duhul şi cu curăţia”. 

4 Apoi era blând, fără de răutate şi smerit cu duhul, ferindu-se de 
îngâmjare. 

4 Hainele lui erau simple şi hrana pustnicească pe care o gusta totdeauna 
numai o dată pe zi şi aceea seara. 

4 Toată ziua, se îndeletnicea cu lucrurile ce se cuveneau dregătoriei sale, 
ascultând nevoile celor ce veneau la dânsul, iar uşile casei lui erau 
deschise tuturor, căci era bun către toţi şi apropiat. 

4 Sărmanilor le era tată; săracilor, milostiv; mângâietor celor ce plângeau, 
ajutător celor năpăstuiţi şi tuturor mare făcător de bine. 

4 Apoi, şi-a câştigat spre ajutor în ostenelile sale cele păstoreşti şi pentru 
îndreptarea Bisericii, pe doi sfetnici cu fapte bune şi cu bună înţelegere, 
cinstiți cu treapta preoţiei, adică pe Pavel de la Rodos şi pe Teodor 
Ascalonitul, bărbaţi cunoscuţi de toată Grecia. 


Ar De Dr dr dr dr Dr dr de Dr Dr dr dr De de dr dr A de dr dr A A 


Xp XP XP IP IP 3 E 2 2 E IP 3 3 E E 0 E IP IP II IP e XXX 


Je De De de De dr De e De De de De dr Dr De De De De e de de e Ar A d 


XP PP 0 E E IE IP IP 3 5 IE IE II IE E XX 


Astfel, bine păştea turma cea încredinţată lui, a oilor lui Hristos cele 
cuvântătoare. lar ochiul cel zavistnic al diavolului celui viclean, care niciodată nu 
încetează a ridica război asupra robilor lui Dumnezeu, nerăbdînd a vedea credinţa 
cea bună înflorind în oameni, a ridicat prigoană asupra Bisericii lui Hristos, prin 
păgânu împărați ai Romei, Diocliţian şi Maximian. De la ei a ieşit atunci poruncă 
prin toată lumea, ca toţi credincioşii să se lepede de Hristos şi să se închine 
idolilor; iar cei ce nu se vor supune, să fie siliți, cu chinuri, prin temnițe şi cu 
munci grele, apoi, în sfârşit, cu moarte silnică să fie pedepsiţi. 


Un asemenea vifor pustiitor degrabă a ajuns şi până în cetatea Mira, dus fiind de 
doritorii păgânătăţii celei întunecate. Iar fericitul Nicolae, în cetatea aceea fiind 
căpetenie a tuturor creştinilor, cu limbă slobodă propovăduia credinţa cea bună 
a lui Hristos şi se arăta gata a pătimi pentru El. Pentru aceea a fost prins de 
muncitorii păgâni şi băgat în temniţă, dimpreună cu mulţi creştini. Petrecând 
dici multă vreme, a pătimit multe rele, răbdând foame, sete şi strâmtorarea 
temniţei. Pe cei împreună legaţi îi hrănea cu cuvântul lui Dumnezeu şi-i adăpa 
cu apele cele dulci ale bunei credinţe, sporind într-înşii credinţa în Hristos 
Dumnezeu şi punând picioarele acelora pe temelia cea nezdrobită. Apoi, 
întărindu-i întru mărturisirea lui Hristos, îi îndemna cu osârdie a pătimi pentru 
adevăr. 


După aceea, iarăşi s-a dăruit pace creştinilor şi ca soarele după norii cei întunecaţi, 
aşa a strălucit dreapta credință sau ca o răcoreală ce vine după furtună. Căci, 
căutând Hristos cu dragoste de oameni asupra moştenirii Sale, a pierdut stăpânirea 
păgânilor, izgonind de la împărăție pe Diocliţian şi Maximian; iar cu dânşii a 
izgonit pe cei ce slujeau păgânătăţii elineşti şi a ridicat poporului său corn de 
mântuire, prin arătarea Crucii marelui împărat Constantin, căruia 1-a încredinţat 
stăpânirea Romei. 


Constantin, cunoscând pe Unul Dumnezeu şi punându-şi nădejdea în EI, a biruit pe 
toţi potrivnicii săi cu puterea Sfintei Cruci şi a pierdut nădejdea cea deşartă, a celor 
ce împărățiseră mai înainte, poruncind să risipească capiştile idolilor şi să zidească 
biserici creştine; iar pe cei ce erau închişi în temnițe pentru Hristos, i-a liberat şi cu 
mari laude 1-a cinstit ca pe nişte eroi; şi toţi mărturisitorii lui Hristos s-au întors în 
patria lor. 


Atunci şi cetatea Mirelor a primit iarăşi pe păstorul său, pe acest mare arhiereu 
Nicolae, mucenic cu voia şi fără sânge încununat. Acesta, având darul lui 
Dumnezeu într-însul, vindeca patimile şi neputinţele oamenilor, nu numai ale 
celor credincioşi, ci şi ale celor necredincioşi. Deci, pentru darul cel mare al lui 

Dumnezeu care petrecea într-însul, multora S-a făcut Slăvit, minunat şi foarte 
iubit; căci 


Pe atunci erau încă multe capişti idoleşti, în care poporul păgân slujea cu dragoste 
diavolească şi nu puţin popor pierea din cetatea Mirelor. Dar dumnezeiescul 
arhiereu, aprinzându-se cu râvnă, a străbătut toate locurile acelea, risipind 
capiştile idoleşti, iar pe turma sa curățind-o de necurăţiile diavoleşti. Sfântul 
Nicolae, luptându-se asupra duhurilor celor viclene, a venit şi asupra capiştei 
Artemidei, care fiind locaş al idolilor, era mare şi foarte împodobită. Pornirea 
sfântului era îndreptată mai mult asupra idolilor decât asupra necuratei capişti, pe 
care a dărâmat-o până la temelie, iar zidirea cea înaltă a risipit-o până la pământ, 
atunci duhurile cele viclene, neputând nicidecum răbda venirea sfântului, scoteau 
glasuri de plângere, strigând foarte tare, căci erau biruite şi izgonite din locul lor, 
prin arma rugăciunilor nebiruitului ostaş Nicolae, arhiereul lui Hristos. 


După aceasta, binecredinciosul împărat Constantin, vrând să întărească credinţa 
în Hristos Dumnezeu, a poruncit să se ţină soborul a toată lumea în cetatea 
Niceii. Acolo adunându-se Sfinţii Părinţi, au propovăduit luminat dreapta 
credinţă, iar pe Arie, rău cugetătorul şi semănătorul de neghină, împreună cu 
eresul lui, l-a dat anatemei. Apoi pe Fiul lui Dumnezeu întocmai de o cinste şi de 
o fiinţă cu Tatăl mărturisindu-L, a dat pace dumnezeieştii şi apostoleştii Biserici. 


Atunci şi minunatul Nicolae fiind la sobor, unul din cei 318 Sfinţi Părinţi, cu mare 
vitejie a stat împotriva hulelor lui Arie şi împreună cu Sfinţii Părinţi a arătat 
dogmele credinţei celei drepte şi tuturor le-a făcut cunoscut cu adeverinţă. 


Despre dânsul povesteşte unul dintre istorici, că, aprinzându-se cu râvnă 
dumnezeiască ca al doilea Ilie, a îndrăznit în mijlocul soborului a ruşina pe Arie, 
nu numai cu cuvântul, ci şi cu fapta, lovindu-l pe Arie peste faţă. De acest lucru, 
s-au întristat Sfinţii Părinţi şi, pentru aceea a luat de la dânsul semnele cele 
arhiereşti. lar Domnul nostru lisus Hristos şi Preabinecuvântata lui Maică, 
privind din înălțime la nevoinţele Sfântului Nicolae, au binevoit spre fapta lui 
cea cu îndrăzneală şi au lăudat râvna lui cea dumnezeiască. Aceeaşi vedenie a 
avut şi oarecare din Sfinţii Părinţi cei mai vrednici, precum însuşi Sfântul 
Nicolae a văzut mai înainte de alegerea sa la arhierie, adică, stând de o parte a 
lui, Hristos Domnul cu Evanghelia, iar de altă parte Preacurata Fecioară 
Născătoare de Dumnezeu cu omoforul, au dat înapoi cele luate de la dânsul, 
cunoscând din aceea că a fost plăcută lui Dumnezeu acea îndrăzneală a 

sfântului. Deci, părinţii au tăcut şi ca pe un plăcut al lui Dumnezeu, foarte mult 
l-au cinstit. 


Întorcându-se Sfântul Nicolae de la sobor, a venit la turma sa aducând pace, 
binecuvântare şi învăţătură sănătoasă la toată mulţimea poporului, cu gura sa cea 
de miere izvorâtoare. Apoi pe turma cea nesănătoasă şi străină a tăiat-o din 
rădăcină şi pe ereticii cei împietriţi şi nesimţitori, care îmbătrâniseră în răutate, 
mustrându-i, i-a izgonit de la turma lui Hristos, ca un lucrător de pământ înţelept, 
care curăţă toate cele ce sunt pe arie şi în teasc, iar pe cele mai bune le alege, apoi 
pleava o scutură. 


Astfel preaînţeleptul lucrător al ariei lui Hristos, Sfântul Nicolae, umplea cu 
roduri bune hambarul cel duhovnicesc, iar pleava vicleşugului nălucitor şi 
ereticesc o vântura şi o lepăda departe de grâul Domnului. Pentru această 
pricină Sfânta Biserică îl numeşte lopată care vântură învăţăturile lui Arie ca 
pleava. EI era cu adevărat lumina lumii şi sarea pământului, de vreme ce viaţa lui 
era luminată şi cuvântul lui dres cu sarea înţelepciunii. Căci avea bunul păstor 
mare purtare de grijă pentru turma sa în nevoile ce i se întâmplau, nu numai cu 
păşunea cea duhovnicească hrănind-o pe dânsa, ci şi de hrana cea trupească 
purta grijă. 


Altă dată, întâmplându-se în ţara Lichiei foamete mare şi cetatea Mirelor 
lipsindu-se de tot felul de hrană, iar poporul fiind în mare lipsă, arhiereul lui 
Dumnezeu, milostivindu-se spre poporul cel sărac care pierea de foame, s-a 
arătat noaptea în somn unui neguţător din Italia, care umpluse o corabie cu 
grâu, vrând să meargă cu ea în altă ţară şi dându-i trei galbeni arvună, i-a 
poruncit Să meargă în cetatea Mira şi acolo să-şi vândă grâul cu preţ. 
Deşteptându-se neguţătorul din somn şi aflând în mâna sa trei galbeni, s-a 
înspăimântat, minunându-se de un vis ca acela. 


Pentru minunea aceea nu S-a arătat neguţătorul neascultător, spre a face ceea 
ce i s-a poruncit. Ci, s-a pogorât în cetatea Mira şi a vândut grâul celor ce erau 
într- însa, netăinuind arătarea Sfântului Nicolae, ce i s-a făcut lui în somn. lar 
cetăţenii, aflând mângâiere în acea foamete şi auzind cele istorisite, au dat slavă 
şi mulțumire lui Dumnezeu şi fericeau pe marele arhiereu Nicolae, pe hrănitorul 
lor cel minunat. 


2 5 e 


In vremea aceea, s-a făcut o tulburare în Frigia cea mare, de care auzind 
împăratul Constantin a trimis trei voievozi împreună cu ostaşii cei ce erau sub 

dânşii să liniştească acea tulburare. lar numele voievozilor sunt acestea: 
Nepotian, Ursul şi Erpilion. Aceştia, cu multă sSârguinţă, plecând din 
Constantinopol au venit în oarecare liman al eparhiei Lichiei, care se numeşte 
malul Andrian, unde era o cetate. Și de vreme ce nu le da mâna să meargă, 
pentru că marea era învolburată, aşteptau la limanul acela liniştirea mării. 
Atunci, unul din ostaşi ieşind din corabie ca să cumpere cele de trebuinţă, lua 
cele străine cu sila, precum este obiceiul ostaşilor. Adeseori făcând acestea, 
făceau pagubă celor ce vieţuiau acolo. Pentru această pricină S-a făcut gâlceavă 
şi tulburare, ba şi război era să se facă din amândouă părţile, la locul ce se 
numea Placomata. 


Înştiințându-se de aceasta, Sfântul Nicolae nu s-a lenevit a merge singur către 
țărmul acela şi în cetate, ca să potolească cearta dintre dânşii. Apoi, îndată, toată 
cetatea şi voievozii, auzind de venirea sfântului, i-au ieşit în întâmpinare şi S-au 
închinat lui. Sfântul a întrebat pe voievozi de unde sunt şi unde merg? Ei au zis 
că Sunt trimişi de împărat în Frigia să potolească tulburarea ce s-a făcut acolo. 
Sfântul i-a sfătuit să dea învăţătură ostaşilor lor ca să nu facă supărare 
poporului. Apoi, luând pe voievozi în cetate, i-a ospătat cu dragoste. lar ei, 
certând pe ostaşi, au potolit tulburarea şi s-au învrednicit de binecuvântarea 
sfântului. 


ie e se 


Făcându-se aceasta, au venit oarecari cetăţeni din Mira, care, plângând cu 
lacrimi şi căzând la picioarele sfântului, cereau ajutor pentru nişte oameni 
osândiţi fără de vină. Ei spuneau cu mâhnire, că, nefiind sfântul acolo, a venit 
Eustatie ighemonul şi, umplându-şi mâinile cu bani de la oarecari oameni răi, a 

Arhiereul lui Dumnezeu, auzind unele ca acestea, s-a mâhnit cu sufletul şi, 
luând împreună cu dânsul pe voievozi, îndată a plecat. Ajungând la locul ce se 
numeşte Leu, au întâlnit pe nişte oameni venind şi i-au întrebat dacă ştiu ceva de 


sfântul s-a îndreptat în grabă la locul acela, sârguindu-se a ajunge mai înainte 
de uciderea cea nevinovată a acelora. Ajungând la locul acela, a văzut popor 
mult Stând acolo şi pe cei trei bărbaţi osândiţi, având mâinile legate şi feţele 
acoperite şi plecate la pământ şi cu grumazii goi, aşteptând desăvârşita tăiere. 
Atunci a văzut pe gealat scoțând sabia spre a-i ucide, arătându-se tulburat şi cu 
chip sălbatic, pentru care motiv acea privelişte era tuturor înfricoşată şi de 
plângere. Atunci, arhiereul lui Hristos, tulburându-se în suflet, a intrat cu 
îndrăzneală prin popor şi, apucând sabia din mâna gealatului, a aruncat-o la 
pământ, netemându-se de nimic, iar pe bărbaţi i-a dezlegat din legături. 


Toate acestea le făcea sfântul cu mare îndrăzneală şi nu era nimeni care să-l 
oprească; căci cuvântul lui era cu stăpânire şi lucrul Său cu putere 
dumnezeiască, fiind mare înaintea lui Dumnezeu şi a tot poporul. Acei trei 
bărbaţi, izbăviţi de moarte, văzându-se întorşi din ghearele morţii către viaţă, 

plângeau de bucurie cu lacrimi fierbinţi şi strigau cu mulțumire toţi cei ce se 
adunaseră acolo. Apoi a venit şi ihemonul Eustatie, iar plăcutul lui Dumnezeu 
l-a trecut cu vederea şi, când se apropia de el, îi întorcea faţa, iar când cădea la 
picioarele lui, nu-l primea. Zicea sfântul că-l va spune la împărat şi va ruga pe 
Dumnezeu spre a-l pedepsi; apoi, cu desăvârşite munci îl îngrozea foarte, ca pe 
unul care nu-şi ocârmuieşte cu dreptate stăpânirea. lar el, fiind mustrat de 
conştiinţă şi înfricoşat de îngrozirea sfântului, cu lacrimi cerea milă şi se rugă 
din tot sufletul, căindu-se pentru nedreptatea sa, căutând să se împace cu marele 
părinte Nicolae. Vina o aruncă asupra lui Simonit şi a lui Eudoxie, cei mai de 
frunte ai cetăţii, dar minciuna nu putea Să se tăinuiască, pentru că Sfântul ştia 
cu dinadinsul că, fiind mituit cu aur, a osândit la moarte pe cei nevinovaţi şi tot 
poporul dădea mare mulțumire Sfântului părinte Nicolae. Abia fiind îmblânzit 
plăcutul lui Hristos, a iertat pe ighemon, fiindcă acum singur, cu smerenie şi cu 
multe lacrimi, mărturisea greşeala sa şi nu mai arunca pe altcineva. 


Voievozii cei mai sus pomeniţi, împreună cu cei ce veniseră cu dânşii, văzând toate 
cele ce s-au petrecut, s-au minunat de râvna şi de bunătatea marelui arhiereu al lui 
Dumnezeu. Apoi, învrednicindu-se de sfintele lui rugăciuni şi, primind 
binecuvântarea sa ca pe un dar, s-au dus în Frigia ca să împlinească porunca 
împăratului. Deci, mergând acolo, au alinat tulburarea ce era şi săvârşind toate cele 
poruncite lor de împăratul, s-au întors cu bucurie în Vizantia şi au avut cinste şi 
multă laudă de la împărat şi de la toţi dregătorii. De atunci, pentru slava lor cea 
mare, petreceau în palat, unde au şi fost învredniciţi a fi în sfatul împărătesc. Dar 
ochii cei zavistnici şi vicleni ai oamenilor răi, neputând a-i vedea într-o mărire ca 
aceea, s-au pornit spre răutate şi vrăjmăşie. 


De aceea, împletind cei răi sfat viclean, s-au apropiat de Avlavie, eparhul cetăţii, 
urzind cumplite clevetiri asupra bărbaţilor acestora şi zicând: "N-au sfătuit bine 
voievozii, nici nu va fi bun Sfârşitul sfatului lor, că ei încep lucruri noi, care 
acum au intrat în urechile noastre şi meşteşugesc cele viclene asupra 
împăratului”. Astfel, clevetind asupra lor, mulţime de aur au dat eparhului şi au 
dus acea clevetire şi în urechile împăratului. Auzind, împăratul îndată a 
poruncit, ca, fără altă întrebare, să-i arunce în temniţă pe cei trei voievozi, ca să 
nu fugă pe ascuns şi să săvârşească sfatul lor cel rău. Deci voievozii erau în 
legături şi în temniţă, neştiind pentru ce sunt aruncaţi acolo, că nu se ştiau a fi 
vinovaţi cu nimic. 


Trecând puţină vreme, clevetitorii S-au temut că nu cumva Să se vădească 
clevetirea lor cea mincinoasă şi să iasă la iveală răutatea lor, încât să se întoarcă 
asupra lor toată nevoia. Pentru aceea, cu multe rugăciuni S-au apropiat de 

eparh, Sfătuindu-l să nu lase mai multă vreme în viaţă pe acei bărbaţi, ci 
degrabă să facă judecată de moarte, după hotărârea cea dintâi. lar eparhul, care 
se îndulcise cu iubirea de aur, auzind acestea a pus Sfârşit făgăduinţei. Deci, 
îndată s-a dus la împărat cu faţă mâhnită şi cu chip posomorât, ca un vestitor de 
rău, vrând a se arăta că se îngrijeşte mult pentru viaţa împăratului şi cu credinţă 
se sârguieşte pentru dânsul. Apoi a început, în felurite chipuri, a-l înşela cu 
cuvinte viclene şi meşteşugite, pornindu-l spre mânie asupra celor nevinovaţi şi 


Cu aceste cuvinte fiind tulburat împăratul, a osândit la moarte pe cei nevinovaţi; 
dar fiind seară, s-a amânat uciderea lor până a doua zi dimineaţă. Inştiinţându- 
se despre aceasta, străjerul temniţei şi plângând mult pentru o năpastă ca aceea, 


Zicând acestea cu tânguire, iar ei ştiindu-se nevinovaţi faţă de împărat şi deci 
nevrednici de moarte, şi-au rupt hainele şi cumplit îşi smulseau părul, zicând: 


Atunci chemau pe ai lor pe 
nume, pe rude şi pe cunoscuți şi puneau martor pe Dumnezeu că nimic rău n-au 
făcut şi plângeau amar. 


Unul dintr-înşii, cu numele de Nepotian, şi-a adus aminte de Sfântul Nicolae, 
care, stând în Mira înaintea celor trei bărbaţi, li s-a făcut lor ajutător preaslăvit 
şi preabun apărător, izbăvindu-i pe aceia de moarte. Despre aceasta zicând, unul 
către altul se rugau: 

ieşirea sufletului şi limba noastră se usucă, aprinzându-se de focul inimii, iar 
acum nici rugăciuni nu mai putem Să-Ți aducem. Degrabă să ne întâmpine 
îndurările Tale, Doamne, şi ne scoate pe noi din mâinile celor ce vor sufletele 
noastre, că iată mâine de dimineaţă vor să ne omoare; sârguieşte spre ajutorul 
nostru şi ne izbăveşte pe noi, cei nevinovaţi de moarte”. 

Dumnezeu, auzind rugăciunile celor ce se temeau de EI şi, ca un tată miluind pe 
fii, le-a trimis spre ajutor pe sfântul şi plăcutul Său, pe marele arhiereu Nicolae. 
Căci în acea noapte, dormind împăratul, i s-a arătat în vis arhiereul lui Hristos, 


Mirându-se împăratul de îndrăzneala Sfântului Nicolae, se gândea cum a 
îndrăznit noaptea fără de vreme a intra înăuntrul palatului său şi i-a zis: "Cine 
eşti tu care îndrăzneşti a aduce o îngrozire ca aceasta asupra Stăpânirii 


Împăratul s-a tulburat de acea vedenie şi, sculându-se, se gândea ce este 
aceasta? Asemenea şi lui Avlavie, eparhul, într-acea noapte, dormind el, i s-a 
arătat în vis sfântul şi tot acelaşi lucru i-a spus pentru acei bărbaţi. Deşteptându- 

se, Avlavie s-a temut şi se îngrozea în mintea sa de ceea ce văzuse. Apoi a venit 
oarecine de la împărat spunându-i ce a văzut şi acesta în vis. lar el degrabă 
mergând la împărat i-a spus vedenia şi ceea ce i s-a arătat lui şi se minunară 
amândoi de acea vedenie preaslăvită, care deopotrivă li s-a făcut la amândoi. 


Îndată a poruncit împăratul să aducă înaintea sa pe voievozii din temniţă şi a zis 
către dânşii: "Ce vrăjitorii aţi făcut de aţi trimis asupra noastră asemenea 
vedenii? Căci arătându-se un bărbat ne-a îngrozit foarte rău, lăudându-se că 
degrabă va aduce război”, iar ei neştiind nimic se întrebau unul pe altul, de ştie 
vreunul ceva - că nici unul nu ştia nimic - şi cu ochii umiliţi au căutat unul spre 
altul. 


Văzând împăratul una ca aceasta, s-a schimbat în blândeţe şi a zis către dânşii: 
"Netemându-vă de rău, spuneţi adevărul”. Iar ei cu ochii plini de lacrimi şi 
foarte mult tulburându-se, au zis: YNoi, împărate, vrăjitorii nu Ştim, nici am 
plănuit ceva rău asupra Stăpânirii tale, nici am gândit ceva, martor ne este nouă 
ochiul cel a toate văzător al Domnului. lar de nu va fi aşa şi vei afla vicleşug 
întru noi, apoi Să nu faci cu noi nici o milă; şi nu numai cu noi aceşti trei, ci 
chiar pe neamul nostru să nu-l cruţi. Noi ne-am învăţat de la părinţii noştri a 
cinsti pe împărat şi, mai vârtos decât toate, a avea credinţă către dânsul. Drept 
aceea, acum cu credinţă am păzit viaţa ta, iar cele încredințate nouă, precum S-a 
căzut dregătoriei noastre, bine le-am cârmuit, slujind cu osârdie poruncii tale; 
căci tulburarea cea din Frigia am potolit-o şi războiul cel plănuit de vrăjmaşi |- 
am risipit, arătând prin aceasta vitejia noastră cu fapta înaintea ta, precum vor 
spune cei ce ştiu bine. lar stăpânia ta mai înainte ne-ai dăruit cinste, iar acum 
cu asprime te-ai înarmat asupra noastră, fiind cumplit judecaţi şi cu groază 
aşteptăm a pătimi. Aşadar, precum ni se pare nouă, o, împărate, osârdia noastră 
către tine a fost pricinuitoare nouă de mari munci, căci în loc de slavă şi de 
cinstea pe care am nădăjduit-o, frica morţii şi osândirea ne-a cuprins pe noi”. 


Umilindu-se împăratul de aceste cuvinte, se căia de batjocura adusă bărbaţilor 
acelora; fiindcă se cutremura de judecata lui Dumnezeu şi se ruşina de porfira 
cea împărătească; căci cel ce se nevoieşte a pune altora legi, vede însuşi că face 
judecăţi fără de lege. Deci, într-acel ceas a căutat mai cu milă asupra lor şi a 
început a vorbi către ei cu blândeţe. Iar ei, uitându-se cu umilinţă către împărat, 
îndată au văzut chipul Sfântului Nicolae şezând împreună cu împăratul şi 
făcându-le milostivire şi iertare. Aceasta însă nimeni nu o vedea, fără numai cei 
trei voievozi. Atunci, luând ei îndrăzneală au zis cu glas tare: 

Iar împăratul, luând cuvânt, a zis: "Cine este Nicolae şi pe care bărbaţi a 
izbăvit? Spuneţi-mi cu de-amănuntul aceasta". lar Nepotian i-a povestit toate. 


Atunci împăratul, cunoscând pe Sfântul Nicolae că este mare plăcut al lui 
Dumnezeu şi minunându-se de îndrăzneala şi de râvna lui pentru cei năpăstuiți, 
a liberat pe voievozii aceia, zicându-le: "Nu eu vă dăruiesc viaţa, ci marele 
slujitor al lui Dumnezeu, Nicolae, pe care voi l-aţi chemat spre ajutor. Deci să 
mergeţi la dânsul şi să-i daţi mulţumire, apoi spuneţi-i lui din partea mea: "lată 
am făcut cele poruncite de tine; deci nu te mânia asupra mea, plăcutule al lui 
Hristos!"'. Acestea zicând, le-a încredinţat o Evanghelie ferecată cu aur, o 
cădelniţă de aur, împodobită cu pietre scumpe şi două sfeşnice, poruncindu-le să 
le dea bisericii din Mira. 


Astfel, cei trei voievozi dobândind preaslăvita mântuire, îndată au pornit pe cale 
şi cu bucurie au venit la Sfânt, pe care cu veselie l-au văzut. Apoi mare 
mulțumire i-au dat, ca unuia care le-a făcut o bunătate ca aceea şi cântau, 
zicând: 


Apoi, nici pe cei săraci nu i-au lăsat 
nemiluiţi, ci şi pe aceia i-au îndestulat din averile lor, iar după aceea, cu bună 
sporire s-au întors la ale lor. 


Acestea sunt lucrurile lui Dumnezeu, care măresc pe plăcutul Său. De aceea, ca o 
pasăre ducându-se vestea despre dânsul pretutindeni, a străbătut luciul mărilor şi 
toată lumea, încât nici un loc nu rămăsese, unde să nu fi fost auzite minunile cele 
mari ale slăvitului arhiereu Nicolae, după darul cel dat lui de la Atotputernicul 
Dumnezeu. 


sete 
Odată nişte corăbieri plutind de la Egipt spre părțile Liciei, li s-a întâmplat o 
furtună mare, încât şi pânzele au fost aruncate jos, iar corabia era să se sfarme 
de tulburarea valurilor celor mari. Atunci toţi se speriară de moarte. lar când şi- 
au adus aminte de marele arhiereu Nicolae - pe care niciodată nu-l văzuseră, 
decât numai auziseră de dânsul, că este grabnic ajutător celor ce-l cheamă întru 
nevoi -, s-au îndreptat cu rugăciunile către dânsul şi l-au chemat în ajutor. lar 
sfântul, îndată s-a arătat lor şi a intrat în corabie, zicând: ' 

”. Apucând cârma, se vedea cum 
cârmuieşte corabia. Apoi a certat vântul şi marea, precum şi Domnul nostru 
odinioară Care a zis: Cel ce crede în Mine şi lucrurile care le fac Eu, acela le va 
face. Astfel, credinciosul rob al Domnului poruncea mării şi vântului şi acelea îi 
erau ascultătoare. 

După aceea corăbierii, purtaţi de vânt lin, au sosit în cetatea Mira şi, ieşind din 
corabie, au mers în cetate, vrând să-l vadă pe cel ce i-a izbăvit din nevoi. 
Văzându-l mergând la biserică, au cunoscut pe făcătorul lor de bine şi, alergând, 
au căzut la picioarele lui, dându-i mulțumire. lar Minunatul Nicolae, nu numai 
din nevoia cea trupească şi de moarte i-a izbăvit pe aceia, ci şi pentru mântuirea 
sufletelor lor a avut purtare de grijă; căci, fiind mai înainte-văzător a văzut într- 
înşii cu ochii cei duhovniceşti gândul păcatului, care depărtează pe om de 
Dumnezeu şi-l abate de la poruncile lui. De aceea a zis către dânşii: 


De va strica cineva casa lui 


Dumnezeu, pe acela strica-l-va Dumnezeu. 


„căci fericitul avea obiceiul de mustrare, ca un tată iubitor de fii, iar faţa lui 
era ca a îngerului lui Dumnezeu, strălucind cu darul cel dumnezeiesc. Din faţa 
lui ieşea o rază preastrălucită, ca şi din a lui Moise şi vederea lui aducea mult 
folos celor ce priveau spre dânsul; căci dacă cineva ar fi fost îngreuiat cu orice 
fel de patimă sau cu întristare sufletească, numai dacă ar fi privit spre sfântul, 
îndată afla îndestulată mângâiere întristării sale. Sau de vorbea cineva cu 
dânsul, mult sporea întru cele bune. Aşa că nu numai cei credincioşi, dacă se 
întâmplă a auzi ceva din limba cea dulce şi izvorâtoare de miere, ci şi cei 
necredincioşi se umileau şi se povăţuiau spre mântuire, lepădând răutatea 
necredinţei cea din tinereţe şi primind în inimă cuvântul cel drept al adevărului. 


Marele plăcut al lui Dumnezeu a vieţuit ani destui, strălucind în mijlocul cetăţii 
Mirelor cu dumnezeieştile podoabe, după cum zice dumnezeiasca Scriptură: "Ca 
un luceafăr de dimineaţă prin mijlocul norilor, ca luna plină de zilele sale şi ca 
soarele ce străluceşte asupra Bisericii Dumnezeului Celui prea înalt, ca un crin 
lângă izvoarele apelor şi ca nişte mir de mult preţ, bine mirosind tuturor”. 


În adânci bătrâneţe, fiind plin de zile bune, şi-a dat datoria cea de obşte a firii 
omeneşti, bolind puţin cu trupul, apoi şi-a săvârşit bine viaţa sa vremelnică. Deci 
a fost petrecut cu bucurie şi cu psalmi la viaţa cea neîmbătrânită şi fericită, 
însoţindu-l sfinţii îngeri şi întâmpinându-l cetele sfinţilor. 

Lâingă cinstitul lui trup adunându-se episcopi de prin toate cetăţile, în mulțime fără 
număr, l-au pus cu cinste în biserica cea sobornicească a mitropoliei Mirelor, în 
ziua a şasea a lunii decembrie. Apoi se săvârşiră multe minuni de către sfintele 
moaşte ale plăcutului lui Dumnezeu. Pentru că a izvorât mir cu bună mireasmă 
din moaştele lui, cu care, ungându-se cei bolnavi, dobândeau sănătate. Din 
această pricină, de la marginile pământului alerga lumea la mormântul lui, căutând 
tămăduirea bolilor şi nu se lipseau de ceea ce căutau, căci toate neputinţele se 
vindecau cu acel sfânt mir, nu numai cele trupeşti, ci şi cele sufleteşti, iar duhurile 
cele viclene se îngrozeau, nu numai în viaţă, ci şi după moartea să le biruia pe 
acelea, cum şi acum le biruieşte. 


2 5 e 


Odată, nişte bărbaţi temători de Dumnezeu, de la gura râului ce se numeşte 
Tanais, auzind de moaştele cele izvorâtoare de mir şi vindecătoare ale 
arhiereului lui Hristos, Nicolae, care se afla în Mira, cetatea Lichiei, s-au sfătuit 
Să meargă pe mare, acolo, pentru închinăciune. Umplând corabia cu grâu, voiau 
să plutească. Dar vicleanul diavol, care era sălăşluit mai înainte în capiştea 
Artemidei şi pe care îl izgonise de acolo Sfântul Nicolae, risipind capiştea, 
simțind că vrea să plece corabia către marele părinte, mâniindu-se pentru 
risipirea capiştei cum şi pentru izgonirea sa de acolo, se sârguia cu toată puterea 
să se răzbune asupra sfântului. 


Astfel, diavolul s-a gândit să facă împiedicare bărbaţilor acelora din calea pe 
care o plănuiseră şi să-i lipsească de sfinţenie, făcându-le piedici dorinţei lor. 
Deci s-a prefăcut în chip de femeie şi se făcea că poartă un vas plin cu 
untdelemn, apoi a zis către bărbaţii aceia: "Aş fi vrut să duc aceasta la 
mormântul Sfântului, dar foarte mult mă tem pe mare, că nu este cu putinţă unei 
femei neputincioase ca mine şi bolnavă cu Stomacul, a îndrăzni să călătorească 
pe atâta noian. Pentru aceea, rogu-vă pe voi ca, luând vasul acesta, să-l duceţi la 
mormânt şi Să turnaţi untdelemn în candela sfântului”. Zicând diavolul acestea, 
a dat vasul în mâinile acelor iubitori de Dumnezeu. Nu se ştia însă cu ce fel de 
vrăji era amestecat acel untdelemn, ca să vatăme şi să prăpădească pe cei din 
corabie. Dar aceia, neştiind lucrarea vicleanului, au ascultat cererea lui şi au 
luat vasul cu untdelemn diavolesc şi, pornind de la mal, în ziua aceea au plutit 
bine. Însă a doua zi a început a sufla vântul dinspre miazănoapte şi a face 
plutirea cu anevoie; deci, multe zile primejduindu-se de valuri, se gândeau să se 
întoarcă înapoi. Întorcând corabia, li s-a arătat Sfântul Nicolae, plutind într-o 
barcă mai mică şi le zise: 

Auzind acestea, bărbaţii aceia au luat vasul şi l-au aruncat în adâncul mării. Și 
făcând aceasta, îndată a ieşit de acolo fum negru şi pară de foc, care a umplut 
văzduhul de miros greu, iar marea se desfăcu şi fierbând apa din adânc, 
clocotea. lar picăturile apei erau ca nişte scântei de foc, încât foarte mult s-au 
temut cei ce erau în corabie şi de frică ţipau. Dar ajutorul care se arătase lor, 
poruncind Să îndrăznească şi să nu se teamă, a alinat marea; apoi pe călători, 
izbăvindu-i de frică, i-a făcut a pluti fără primejdie spre Licia. Atunci, îndată, 
venind o răcoreală cu bună mireasmă, a suflat asupra lor şi s-au bucurat; apoi 
au plutit cu bine până la cetatea cea dorită. Acolo, închinându-se moaştelor 
celor izvorâtoare de mir ale grabnicului ajutător şi apărător, mulțumeau 
Atotputernicului Dumnezeu. Apoi, înălțând rugăciuni marelui părinte, S-au 
întors în ţara lor, povestind tuturor, cu lacrimi de bucurie, ceea ce li se 
întâmplase pe cale. 


Multe, mari şi preaslăvite minuni a făcut Sfântul Nicolae, acest mare plăcut al lui 
Dumnezeu, pe uscat şi pe mare, ajutând celor ce erau în primejdii, izbăvind de 
înecare şi scoţându-i din adâncul mării la uscat; răpindu-i din robie şi aducându-i la 
casele lor; izbăvind din legături şi din temnițe, apărând de tăierea de sabie şi 
scăpând de la moarte, apoi multora le-a dat tămăduiri: orbilor, vedere; şchiopilor, 
umblare; surzilor, auz; muţilor, grai. Pe mulţi, din cei ce pătimeau în sărăcia cea 
mai mare, i-a îmbogăţit, iar celor flămânzi le-a dat hrană. $i /4 roată nevoia, s-a 
arătat gata ajutător, apărător cald, grabnic folositor şi sprijinitor; iar acum, 
deasemenea, ajută pe cei ce-l cheamă şi din primejdii îi izbăveşte. Ale cărui 
minuni precum este cu neputinţă a le număra, tot aşa cu anevoie este a le descrie. 
Pe acest mare făcător de minuni îl ştie Răsăritul şi Apusul, şi toţi creştinii cunosc 
nenumăratele lui minuni. Deci, să se slăvească printr-însul Dumnezeu Cel Unul în 
Treime lăudat: Tatăl, Fiul şi Duhul Sfânt, căruia se cuvine laudă în veci. Amin. 

